
KERESZTÉNYSZOCIALIZMUS 


I 
A KERESZTÉNY TÁRSADALOMSZEMLÉLET 


A szociális kérdést csak világnézeti alapon lehet 
megoldani, illetve megoldását csak ilyen alapon lehet 
megkísérelni. Némelyek talán megütköznek  könyvecs- 
kénknek ezen a kezdő tételén, pedig igazságáról futó- 
lagos elmélkedés is meggyőzhet bennünket. A modern 
társadalmi kérdés: kérdés azok után az eszközök után, 
amelyeknek segítségével megszüntethetjük a tisztán mun- 
kájára utalt néposztály tagjainak létbizonytalanságát és a 
szociális igazságosságot juttathatjuk érvényre a társadalom 
rendelkezésére álló anyagi, szellemi és erkölcsi javak el- 
oszlásában. Már most kétségtelen, hogy az ekként értel- 
mezett szociális kérdés megoldása cselekvő erőkifejtést 
követel, vagyis az, aki erre vállalkozik, nem bízhatja rá 
magát az események sodrára. A tevőleges erőkifejtésnek 
viszont feltétele az, hogy legyenek határozott társada- 
lompolitikai és  gazdaságpolitikai céljaink, amelyeknek 
elérésére törekszünk. A célok kitűzése azonban elvá- 
laszthatatlan egész világfelfogásunk alapvető  szempont- 
jaitól, mert mindenekelőtt arra a kérdésre kíván választ, 
hogy mi az értelme egyáltalán a társadalomban való 
élésnek. A szociálpolitikai és gazdaságpolitikai rendsze- 
rek tehát szükségszerűen  társadalombölcseleti háttérrel 
bírnak, amiből következik, hogy a szociális kérdés is 
világnézeti probléma. A megoldására törekvő irányzatok 
nézeti jellegét csak fokozza továbbá, hogy a célokat 

szolgáló eszközök megválasztásában döntő szerepe van 
a rendszerhez tartozó társadalmi erkölcstan milyenségé- 
nek. Abból a körülményből tehát, hogy különböző vi- 
lágnézetek vannak és lehetségesek, észszerűen következik 
a szociális rendszerek többfélesége. 

Szerencsére azonban végeredményben az összes lehet- 
séges irányzatok a  társadalomszemlélet három fajára 
vezethetők vissza s így három csoportba oszthatók. Az 
osztályozáshoz  választóvonalul az a felfogás szolgál, 
amelyet az egyén és a társadalmi közösség viszonyáról 
vallunk. 

A társadalomról, tehát az embereknek állandó, szer- 
vezett és céltudatosan összeműködő együttéléséről szólva 
ugyanis meg kell különböztetnünk a társadalmi tagokat 
és magát a közösséget. Általánosan elismert igazság, 
hogy az embernek végső törekvési pontja a ,jó", más- 
ként kifejezve a boldogság, hiszen már Aristoteles meg- 
állapította, hogy minden élőlény valamilyen módon a 
jót kívánja. A társadalomban élő ember azonban ebbeli 
törekvésében, minthogy a boldogságnak bizonyos anyagi 
jólét és a társadalmi tagok kapcsolatainak rendezettsége 
is a kelléke, a maga előnyét munkálva, összeütközhetik 
más egyéneknek, sőt az egész közösségnek érdekeivel. 
Mely érdekek érvényesüljenek ebben az esetben? A 
kérdésre két abszolút felelet hangozhatik el. Az egyik 
az, hogy érvényesüljön az egyén, a másik az, hogy ér- 
vényesüljön a közösség. Az előbbi az individualizmus, 
az utóbbi a szocializmus társadalomszemlélete. 

Nekünk természetesen nem feladatunk, hogy perbe 
szálljunk itt akár az individualizmussal, akár pedig a 
szocializmussal. A korlátlan egyéni szabadság elvének 
és a jogállam eszméjének következményei elvégre úgy 
szellemi, mint gazdasági téren közismertek. Utóbbi te- 
rületen már kezdettől fogva annyira kirívóak voltak a 
hátrányok, hogy a történelem egyáltalán nem ismer 
olyan államot, amelyben a tant a maga eredeti tiszta 

ságiban megvalósították volna. Ma pedig nincs is liberális 
államférfiú, közgazdász, vagy tudós, aki a jogbizton- 
ság fentartásán túlmenően ne jelölne ki az államnak szo- 
ciálpolitikai feladatokat is. Az individualizmussal ellen- 
tétes szocializmus szerint a társadalmi közösség a forrása 
minden jognak, az egyénnek tehát nincsenek olyan jogai 
amelyek önértékességéből, emberi természetéből szármáz- 
nának. Ennek a szemléletnek gazdasági rendszere a kü- 
lönböző árnyalatú kollektivizmus, azaz az állam, vagy 
a szakszervezetek által irányított közös termelés, sőt a 
kommunizmusban a közös fogyasztás is. Minthogy pedig 
az egyéni életviszonylatok rendezésében a közösség aka- 
rata csak akkor lehet legfőbb szabály, ha a társadalmon 
kívül más szabályalkotó hatalmat nem ismerünk el, a 
következetesen kiépített  szocialisztikus  társadalomszem- 
lélet szükségszerűen atheizmust foglal magában. Ami a 
szociális következményeket illeti, bizonyos, hogy a libera- 
lizmus gazdasági rendszerében, a kapitalizmusban, az em- 
berek zöme csak nehezen, vagy egyáltalán nem tud gon- 
doskodni szükségleteinek fedezéséről. Ezzel szemben te- 
hát a kollektivizmus, amennyiben mindenki számára ké- 
pes biztosítani az anyagi létet, tagadhatatlanul haladást 
jelent. Minthogy azonban elvben sem ismeri el az egyén 
önértékességét s az egyéniséget teljesen alárendeli a kö- 
zösségnek, a társadalom tagjait megfosztja személvisé- 
güktől, holott az ember számára éppen a személyiség 
kéthetése a legnagyobb jó. Nyilvánvaló tehát, hogy 
a két szélsőség között egy harmadik társadalomszemlélet- 
nek is kell lennie, amely helyes viszonyt teremt az egyén 
és a közösség között s amelynek gazdasági rendszerében 
a szocialisztikus megoldásból megtalálhatjuk célként az 
anyagi lét biztosítását mindenki számára, de amely emel- 
lett lehetőséget nyújt a személyiség  kibontakozására, 
mindenesetre a közösség sérelme nélkül. 

Az egyén és a közösség viszonyában ezt a harmadik 
megoldást nyújtja a kereszténység társadalomszemlélete. 

Amikor ezt mondjuk, akkor a kereszténységet nem mint 
vallást, hanem mint szociológiai valóságot nézzük. Nem 
vizsgáljuk azt, hogy az ember valóban a személyes Isten 
teremtménye-e s mint ilyennek valóban az Istennel való 
erkölcsi egyesülés, vagyis az üdvözülés-e az abszolút 
célja, — ez a belátásnak és a hitnek a dolga — hanem 
csak megállapítjuk, hogy amikor a keresztény tanítás 
ezeket a hittételeket hirdeti, a legjobb szabályt is meg- 
adja a társadalomban élő emberek egymásközti és a 
közösséghez való viszonyának rendezésére. Az embernek 
fentebb jelzett abszolút céljából következik ugyanis, hogy 
ezt az abszolút emberi célt kell szolgálniok a társadalmi 
alakulatoknak és intézményeknek is. Az egész társadalmi 
berendezkedésbe tehát ez az individuálethikai szempont 
az irányadó. Az ember azért él társadalomban, hogy a 
maga abszolút célját jól és biztosan munkálhassa, vagyis 
az egész társadalmi közösség ebben az emberi célhoz 
való rendeltetésében bírja létokát és értelmet. Egysze- 
rűbben kifejezve: a társadalomban kialakult természetes 
és mesterséges társaságok eszközök az emberi cél érdeké- 
ben. Az államnak, mint ezzel később külön foglalkozunk, 
az a feladata, hogy védje, fentartsa és gyarapítsa a köz- 
jót, amely a keresztény bölcselet fogalmazása szerint 
magában foglalja az emberi jóléthez szükséges anyagi, 
erkölcsi és szellemi természetű javakat. Ez a közjó nem 
a kormányzóknak kiváltsága, sem pedig a sokaság min- 
den egyes tagja részére egyenlőképpen kWtandó jóléti 
mennyisége hanem a társadalmi közösség jóléte és egész- 
séges volta, ami természetesen kihat a társadalom min- 
den tagjára. Hogy kihasson, ez az állam feladata. Az 
állam azonban nem teljesíthetné ezt a feladatát, ha adott 
esetben, amikor az egyén és a közösség, az egyéni jó és 
a közjó összeütközik, nem a közösséget, illetve a közjót 
részesítené előnyben. Egyenesen kötelessége ez az állam- 
nak, mert az igazságosságból folyik, hogy csak a közjó 
szolgálása jogosíthatja fel az embert a közjóból való 

merítésre. Az a jog, hogy az ember társadalomban él- 
hét, kötelességeknek válik forrásává a társadalommal 
szemben. 

Az ember elé tűzött abszolút célból s az egyén ön 
értékességéből következik, hogy az egyénnek olyan ter- 
mészetes jogai vannak, amelyeket a közösség nem vehet 
semmibe s az állam is védeni köteles. Minthogy pedig 
ez az abszolút cél, az üdvözülés, minden ember számára 
ugyanaz, a társadalom minden egyes tagjának egyenlő- 
képpen joga van azokra a létfeltételekre, amelyek nélkül 
a célt nem érhetné el, joga van addig a mértékig, ameddig 
a célhoz viszonyítva ezek a feltételek nélkülözhetetlenek. 
Az embereknek az abszolút cél tekintetében való egyen- 
lőségéből, ebből a metafizikai egyenlőségből következik 
tehát, hogy az embereknek egyenlő és feltétlen joguk 
van a földi javaknak is arra a minimumára, amelynek 
hiányában létezésük értelmét, vagyis emberi rendeltetésü- 
ket meg nem valósíthatnák. Így rajzolódik ki előttünk a 
keresztény társadalombölcseletnek az a sajátos jellege, 
amely miatt némelyek negatív kommunizmusnak neve- 
zik. Annyit jelent ez, hogy a létmimmun- kielégítéséig 
a javak használatából kizárni senkit sem lehet s hogy az 
államnak, mint a közjó letéteményesének, biztosítania 
kell minden egyes polgára számára a létminimumot. Az 
emberi személyiségnek ilyen módon történt figyelembe- 
vétele után azonban az egyéniség lép jogaiba, vagyis a 
javaknak még fenmaradó mennyiségében nem egyenlő 
osztozkodásnak van helye, hanem abból ki-ki a ma" 
rendi állásának, képességeinek, igyekezetének és szeren- 
cséjének, vagyis az esetlegességekben rejlő egyenlőtlen- 
ségnek megfelelően részesedik. A keresztény társadalom- 
szemléletben eszerint az individuálethikai nézőpont van 
előtérben, mert hiszen a kereszténység olyan erkölcsi 
törvényeket vall, amelyeket Isten írt elő, amelyeket te- 
hát semmiféle földi hatalom sem változtathat meg s ame- 
lyek így a lélek önértékességéhez mért szabadságot biz- 

tosítják az ember számára. Ez a nézőpont azonban sem- 
miképpen sem zárja ki, sőt egyenesen megköveteli azt, 
hogy a közjó megelőzze az egyéni jót, vagyis a társada- 
lom minden tagja a maga cselekvésében tekintettel le- 
gyen a közösségre és az általános jólétre. 

A szocializmus a mechanikus egyenlőségi elvet tú- 
lozza, az individualizmus egyoldalúan a szabadsági elvet 
hangsúlyozza s mindkettő hibázik még azzal is, hogy 
az organikus társadalmi közösséget atomizálással és nivel- 
látással önkényes, illetve  centralisztikus  kényszertársa- 
dalommá  silányítja. A keresztény  társadalombölcselet, 
amikor a természetjog organikus szolidarisztikus elvét he- 
lyezi ezzel szembe, feloldja az individualizmus és a szo- 
cializmus ellentétét, nem középutas kompromisszum gya- 
nánt, hanem mint önálló, sajátságos rendszer. Annál 
sajnálatosabb, hogy a tudomány jóidéig nem tulajdoní- 
tott nagyobb jelentőséget a keresztény szociális tannak, 
a nagyközönség pedig ma sincs tisztában horderejével. 
Sok minden más okot mellőzve, a legfőbbet talán abban 
jelölhetjük meg, hogy a keresztény szociális irányt ke- 
resztény , szocializmus" gyanánt szokták elbírálni, amely 
esetben a kereszténység szociális tanítása és törekvése 
puszta visszahatásként tűnik fel egyrészt a liberalizmus, 
másrészt a szocializmus ellen, csupán reakció gyanánt, 
amely addig érvényesül, amíg a kiváltó okok, a liberaliz- 
mus és - a közfelfogás szerint még inkább — a szo- 
cializmus fennállanak. Holott fejtegetéseinkből  nyilván- 
való, hogy a keresztény szociális irányt a másik kettőtől 
nem mennyiségi, hanem minőségi különbségek választják 
el. Az ellenséges, vagy közömbös ítéletek tévedését min- 
denesetre enyhíti, hogy régebben magának a keresztény 
szociális irányzatnak képviselői keverték össze a fogal- 
makat, főképpen praktikus okokból, olyan megfontolá- 
sok alapján, hogy a , szocializmus? kifejezés megtartásá- 
val könnyebben visszaszerezhetik a marxizmus által el- 
hódított milliós tömegeket. —— Hazánkban azután annyira 


9 


meghonosodott ez a helytelen elnevezés, hogy tárgykö- 
rünk közérthető meghatározása céljából kénytelenek vol- 
tunk könyvecskénk címéül használni. Pedig ha már ép- 
pen műszót keresünk, akkor helyes megjelölésnek a , szo- 
lidarizmus"? kínálkozik, mert ez kifejezésre juttatja a ke- 
resztény társadalombölcseletnek azt a jellegzetes tanítá- 
sát, hogy az egyén és a közösség a kölcsönös adás és 
kapás viszonyában áll egymással, vagyis kapcsolatukat 
a szolidaritás elve jellemzi: egy mindenkiért és mindenki 
egyért. Rövidség okából mi is többször fogunk élni ezzel 
az elnevezéssel. 


II 
IRÁNYELVEK A SZOCIÁLIS KÉRDÉS MEGOLDÁSÁHOZ 


A keresztény bölcselet azzal az alapvető követel- 
ménnyel terheli meg a rendezett társadalmat, hogy benne 
és általa minden tagnak hozzá kell jutnia az , emberhez 
méltó lét" feltételeihez, vagyis azokhoz a javakhoz, ame- 
lyek nélkül nem tudná megvalósítani emberi rendelteté- 
sét. Nyilvánvaló azonban, hogy az ,emberhez méltó 
lét" fogalmának konkrét tartalmát nem tudjuk örökre 
szóló érvényességgel meghatározni. Ez a fogalom min- 
dig valamely optimumot jelent, amelynek elérésére az 
adott kor felfogásához és tárgyi lehetőségeihez mérten 
kell törekednie a kereszténv társadalomszemlélet szoli- 
dansztikus elvét valló társadalmi és gazdasági politiká- 
nak. A célnak ilyen eszményi volta hozza magával, hogy 
a feléje tartó szociális iránynak, amely benne él a mozgó 
és haladó valóságban, állandóan közelebbi és minden te- 
kintetben pontosan körülírható célokat, valamint ezekhez 
vezető eszközöket kell választania. Az eszményi cél így 
tulajdonképpen csak ismérv lesz, amelynek segítségével 
a konkrét célok és eszközök helyességét és sorrendjét 
elbírálhatjuk. Amilyen tiszta fényben ragyog az esz- 

mény, annyira változatosak lehetnek tehát a közbeeső 
célok és eszközök. Ezek megválasztásában ugyanis már 
a legkülönbözőbb nézetek érvényesülhetnek, mert hiszen 
a pozitív tényeket különböző szempontokból lehet vizs- 
gálni és a lehetőségek számbavételénél is egyéni ítéletek 
szerepelnek. Esetlegességekről és praktikumról lévén szó, 
a keresztény egyházaknak nem hivatásuk, de nem is 
feladatuk, hogy ebben a tekintetben javaslatokkal állja- 
nak elő. Ennek ellenére azonban téves az a nézet, mintha 
a keresztény szociális irány mögött nem állana egy fő- 
ként szociálethikai jellegű zárt tételrendszer. Ha ugyanis 
a keresztény társadalomszemléletből nem is folynak köz- 
vetlen szabályok és részletes utasítások, a természetjog 
segítségével igenis levonhatók azok az elvek és kitűzhe- 
tők azok az irányvonalak, amelyek alkalmasak a társa- 
dalmi rend megalapozására és így a szociális kérdés meg 
oldására is. Közbevetőleg meg kell jegyeznünk, hogy a 
természetjog segítségül hívása észszerűen folyik a keresz- 
tény világnézetből. E világnézet serint ugyanis a ter- 
mészetben Isten az egyedüli végső cél s így minden 
létező ehhez a célhoz igazodik. Mindaz tehát, ami meg- 
felel a természetnek, a természeti törvény erejével lép 
föl. Ez a természeti törvény minden emberi törvénynél 
erősebb, mert Istenre közvetlenül támaszkodó jogforrás, 
s így a belőle folyó természetjogot nem is gyengítheti sem- 
miféle tételes jog. Természetjogi jellege van így mind- 
annak, amihez az embernek természeténél fogva képes- 
sége és hajlama van s amire az embernek bármi tekintet- 
ben szüksége van abból a célból, hogy betölthesse rendel- 
tetését. 

Megismételve tehát az imént mondottakat, az  em- 
bernek, valamint a társadalomnak a keresztény bölcselet 
által meghatározott célját és a természetjog parancsait kell 
szem előtt tartanunk, amikor módosítás és javítás céljá- 
ból vizsgáljuk mindazokat a viszonylatokat, amelyekben 
napjaink szociális elégedetlensége jelentkezik, — a pana- 

szók részben anyagi, részben erkölcsi természetűek. Az 
anyagi természetűek a szükséges javak nélkülözésére, a 
munka meg nem felelő javadalmazására és a tőkétől 
való nyomasztó függésére, az erköjcsi természetűek a 
munka aláértékelésére és a munkás személyiségének el- 
nyomására vonatkoznak. Mindezek a panaszok, ha mód- 
szeresen vizsgáljuk eredetüket, a  magántulajdonnak, a 
munkának, a termelési tényezők viszonyának és a társa- 
dalomban alakult szervezeteknek problémáját vetik fel. 


A MAGÁNTULAJDON 


A magántulajdon központi jelentőségét már az a 
tény is bizonyítja, hogy a társadalmi intézmények közül 
ezt éri a legtöbb támadás mindazoknak az irányzatok- 
nak részéről, amelyek a vagyontalan tömegek anyagi 
és erkölcsi felemelésére törekszenek. A szocialisták egye- 
nesen azt állítják, hogy a magántulajdon igazságtalan- 
ságból ered és csak arra szolgál, hogy örökkévalóvá tegye 
az igazságtalanságot. Éppen ezért szerintük a  magán- 
tulajdont el kell törölni, vagy legalább is a termelési 
eszközöket  köztulajdonba kell venni. A szocializmus 
nem lát ebben semmi nehézséget, mert a pozitív törvény- 
elmélet alapján áll, amely azt vallja, hogy az államhata- 
lom a forrása minden jognak s így az államhatalom bár- 
mikor visszavonhatja az általa engedélyezett tulajdon- 
jogot is. A szocializmussal ellentétes társadalomszemlé- 
let, , az — individualizmus  viszgnt a tulajdonjog  ter- 
jedelmét annyira túlozza, hogy a javakkal szerinte kor- 
látlanul rendelkező tulajdonos azokat akár el is pusztít- 
hatja, mint ahogy meg is történik a liberális gazdasági 
rendszerben, amikor pl. az árak tarthatása végett a kávé, a 
gabona és egyéb termények bizonyos részét megsemmisí- 
tik A keresztény szolidarizmus ezzel szemben azt tanítja, 
hogy a tulajdonjog reális jog, de nem korlátlan, mert 
kötelességek és terhek járnak vele. A szociális kérdés 
szempontjából ez a tétel igen nagy fontossággal bír. 

Mindenesetre mielőtt a magántulajdon tartalmát és 
terjedelmét kutatnók, előbb még egy másik joggal, az 
úgynevezett használati joggal kell tisztába jönnünk. A 
Kiindulási pont az, hogy minden megszületett embernek, 
mivel halhatatlan lelkénél fogva önértékkel bír, joga van 
a létezéshez. Miután pedig létfentartása végett rá van 
utalva a külső javakra, joga van azok használásához. 
Erről a jogáról le sem mondhat, mert hiszen ebben az 
esetben életéről kellene lemondania, amelyet nem magá- 
nak, hanem Istennek köszön. A használati jogot tehát 
maga a természet adta az embernek, személyes jog gya- 
nánt, amelynek tárgya a földi javak osztatlan egésze. 
Ha a létfentartás, a szükség kényszeríti rá az egyént, 
akkor bárhol gyakorolhatja használati jogát, ahol csak 
földi jószágot talál. Ebben a vonatkozásban mindössze 
a tulajdonosnak van előjoga, a saját létfentartása szem- 
pontjából, a maga tulajdonán. 

A használati jog azonban mindig csak a gyümölcsökre 
terjed ki s nem tartalmazza a dologgal való rendelkezés 
jogát is. Az utóbbi már tulajdonjogot tételez fel, a dolog 
felett való, másokat kizáró hatalmat. Hogy az ember 
necsak használója, hanem valóban tulajdonosa legyen 
a külső dolgoknak, Istenhez hasonló tevékenységet kell 
kifejtenie, vagyis saját erejével kell megmunkálnia a 
dolgot s azt ellátnia szelleme pecsétjével. Még az ős- 
termelés körében is a természet csak vadont nyújt; a 
termőtalaj már nem természeti adottság, hanem kultur- 
alkotás. Már most, amikor az ember megvalósítja esz- 
méit, vagyis a külső dolgokat ezek szerint formálja, a 
dolgokba belelehel valamit a saját énjéből, átad nekik 
valamit a saját lényéből, azaz saját tulajdonából, ami 
által olyan kapcsolatot létesít, amely azelőtt nem volt 
meg: a megmunkált dolog reá mutat vissza, mint okára, 
és várja további rendelkezését. Aguinoi Szent Tamás, 
a keresztény hittudomány és bölcselet halhatatlan mes- 
tere szerint tehát, akitől ez az okfejtés ered, a foglalás 

mellett a munka az az eszköz, amelynek révén a külső 
dolgokat magunkhoz kapcsoljuk, ez a tulajdonnak leg- 
főbb természetjogi forrása, úgy hogy a többi szerzési 
forrás vagy belőle származik, vagy társadalmi megegye- 
zéssel, a pozitív jog révén utána képeztetik. 

Az egyéni  magántulajdonnak így természetjogi 
jellege van, csak arról lehet vitázni, hogy vájjon elsőd- 
leges vagy másodlagos természetjoggal állunk-e szemben. 
Az előbbi egyenes parancsot intéz az emberhez, vagyis 
ebben az esetben a személyiség elengedhetetlen folyo- 
mánya gyanánt írná elő a saját tulajdonul való birtok- 
lást, a másodlagos természetjog viszont csak megenge- 
dést jelent, ami úgy hangzik a mi esetünkben, hogy az 
ember, amennyiben ezt észszerűbbnek ítéli,  intézmé- 
nyesítheti az egyéni magántulajdont. Ez a vita azonban, 
amelynek taglalása már könyvecskénk terjedelmével sem 
férne meg, inkább csak elvont tudományos érdekkel bír, 
mert ami a gyakorlatban lényeges, mindkét álláspont kép- 
viselői egyetértenek abban, hogy a természet javainak ma- 
gántulajdonba való vételével még nem szűnik meg azok- 
nak szociális rendeltetése. Hogy ez pontosan mit jelent, 
arra vonatkozóan eltérő nézetekkel találkozunk. Mi 
azon értelmezés felé hajlunk, hogy amíg  ellá- 
tatlan emberek vannak, addig az egyéni tulajdonban 
lévő javak meg vannak terhelve ezeknek használati 
jogával. Itt mindenesetre figyelembe kell venni egy 
rendkívül fontos körülményt, azt nevezetesen, hogy a 
földi javak használata a jelen világrendben elválasztha- 
tatlanul összefügg a munkával. A természet ugyanis 
csak elvétve nyújtja kész állapotban a létfentartáshoz és 
kultúrélethez  szükségeseket. A természeti javakat fel 
kell dolgozni. Ha ezt a feldolgozást másvalaki végzi, 
akkor ennek munkáját jutalmazni kell. A használat 
tehát, hacsak nem munkaképtelen az egyén, egyedül 
munka vagy megfelelő vagyonbeli teljesítmény fejében 
illeti meg az embert. 

Minthogy a természet abszolút jogot adott az ember- 
nek a földi javak használására, az igazságosság legfőbb 
parancsa az, hogy a javaknak magántulajdonba való 
vétele ne érintse az általános használati jogot s ne aka- 
dályozza meg ennek gyakorlását. Az emberek tehát ak- 
ként kötelesek földi javaikkal bánni, hogy a társadalom 
minden tagja megkapja azt, amire szüksége van. Ebből 
következik, hogy a tulajdonjog korlátlanságának elmé- 
lete természetellenes s így önként értetődően keresztény- 
ellenes tanítás. A katolikus egyház nem is fogadta el 
soha. Jellemző erre az egyházi állam földbirtokosainak 
helyzete. Abból kiindulva, hogy a föld gyümölcsei min- 
denki részére szólnak, IV. Kelementől (1241) egészen 
VII. Piusig (1804) a pápai rendeletek hosszú sora ha- 
talmazta fel az egyházi állam területén élő polgárokat, 
hogy a kellő időben művelés alá nem vett földeket sza- 
badon megmunkálhassák és a termést saját tulajdonuk 
gyanánt betakaríthassák. 

A  magántulajdonnak ilyen szociális megterheltsége 
keltette azt a gondolatot egyes keresztény szociálethiku- 
sokban, hogy magán a jognak fogalmazásán is változ- 
tatni kellene. A mai törvénykönyvek tudvalévőén a tu- 
lajdonjogot akként határozzák meg, hogy a tulajdonos 
a dolgot a legabszolutabb módon használhatja és élvez- 
heti, feltéve, hogy a használat módját nem tiltja a tör- 
vény, vagy egyéb jogszabály. Bár a tulajdonjognak a 
római jogon alapuló ilyen meghatározását a kánonjog 
is magáévá teszi, különösen az osztrák Vogelsang-iskola 
túlzói olyaténképpen szerették volna módosítani a meg- 
határozást, hogy a tulajdonjog csak ,az állam törvé- 
nyeivel, a természet kívánalmaival és Isten akaratával" 
megegyező használatra vonatkozzék. Ennek a kívánság- 
nak helytelensége kézenfekvő, mert hiszen ha elfogad- 
nék a javasolt meghatározást, akkor a tulajdonjognak 
önmagában való megsemmisüléséhez juthatnánk. A tu- 
lajdonjog ugyanis nyomban megszünnék, mihelyt a tu- 

lajdonos visszaélt jogával. Ez az irány — amelyet XI. 
Pius már el is ítélt — összetévesztette tehát a jogot az 
, erkölcsileg jóval" s elfelejtette, hogy a római jog de- 
finiciója a jogot ragadja meg, ami független attól, hogy 
a tulajdonos tetszése szerint járhat-e el tulajdonával. 
Ezzel kapcsolatban fel kell azért vetnünk a kérdést, 
hogy ,szent és sérthetetlenbe a magántulajdon. A szoli- 
danzmus rendszeréből következik, hogy a tulajdon sért- 
hetetlensége addig terjed, amíg a természetjogi terhektől 
való mentessége nyúlik. Ezen a határon túl a használati 
jog a társadalom tagjai számára, — nézetünk szerint, — 
akár adóztatás, akár az illető jószágnak megfelelő 
kártalanítás — mellett történő kisajátítása, tehát  köz- 
tulajdonba vétele útján ki is kényszeríthető. Az 
úgynevezett "végső szükségben pedig, ha a társada- 
lom tagjait a puszta létfentartás kényszeríti erre, a tulaj- 
donjog a konkrét esetre felfüggesztetik és a közös hasz- 
nálat joga lép érvénybe. A magántulajdon szentsége és 
sérthetetlensége tehát, úgy, amint azt régebben s általá- 
ban ma is magyarázzák, egyáltalán nem keresztény ere- 
detü. 

Az imént mondottak összefüggnek azzal is, hogy a 
keresztény szociálethikusok nagyon is tisztában vannak 
a vagyonhalmozás kirívó hátrányaival, aminő az osztály- 
ellentétek és a pauperizmus kimélyülése. A keresztény 
szolidarizmus, ha nem is kívánja a magántulajdont tisz- 
tán arra a mennyiségre korlátozni, amelynek hozadéka 
a tulajdonos ellátásához szükséges, vagy amennyit a tu- 
lajdonos maga meg tud művelni, azt sem tartja a közjó 
érdekében levőnek, hogy a magántulajdon kevesek ki- 
váltsága legyen. A kívánalom az, hogy lehetőség szerint 
a társadalom minden tagjának legyen tulajdona, a va- 
gyoni különbségek pedig ne legyenek igazságtalanok és 
izgatok. A tulajdonszerzés mennyiségi határát természe- 
tesen csak elvben lehet megvonni. Az elv az, hogy a 
szerzés joga megáll ott, ahol a jogot tovább már csak a 

közjó ártalmára lehetne gyakorolni. Így a vagyonhalmo- 
zásnak semmiképpen sem szabad elvennie annak lehető- 
ségét, hogy mindenki, aki becsületesen fáradozik érte, 
magántulajdonhoz juthasson. 

A keresztény társadalombölcselők meg vannak győ- 
ződve arról, hogy az ekként ismertetett tulajdonelmélet 
tiszteletben tartja az emberi személyiséget, de mégis biz- 
tosíthatja mindenki számára a szükséges jószágmennyi- 
séget. 


A MUNKA 


A földi javak használata, mint rámutattunk, ha nem 
munkaképtelen az egyén, csak munkanyújtás, vagy meg- 
felelő vagyonbeli teljesítmény fejében illeti meg az em- 
bert. A  vagyontalanok, vagyis a társadalom legtöbb 
tagja részére tehát a munka a szükségletfedezés egyedüli 
eszköze. Szükséges azonban a munka a társadalom egé- 
szének szempontjából is, mert csak általa lehet fentartani 
és gyarapítani a közjót, ami pedig feltétele az emberhez 
méltó életnek. A keresztény bölcselet mindezen okok 
miatt kötelezőnek minősíti a munkát s még a vagyono- 
soktól is megköveteli, hogy valamilyen munkát végezze- 
nek, ha már másért nem, csak azért, hogy megmenekül- 
jenek a tétlenség erkölcsi veszedelmeitől. A munka kö- 
telező voltából viszont észszerűen következik az a nap- 
jainkban kimagasló fontossággal bíró tétel, hogy munká- 
hoz mindenkinek joga van, aki tud és akar dolgozni. 
A célhoz, a létfentartáshoz és a személyiség kibontakoz- 
tatásához való jog ugyanis magával hozza az eszközhöz 
való jogot is. Miként Szent Tamás mondja: ,Ami a 
célhoz rendeltetik, annak szükségessége a célból ered, 
vagyis annyiban szükséges, amennyiben a célt nem lehet 
elérni nélküle". Az egyén természetesen nem jelölheti 
ki azt a tulajdonost, aki számára munkát adjon, de meg- 
követelheti a társadalomtól, hogy valamilyen módon 
neki munkalehetőséget biztosítson. 

A munkát, egyéni és szociális funkciójának megfele- 
lően, a keresztény szociálethika nagy tisztességgel ru- 
házzá fel. Az egyház sem szűnt meg soha figyelmeztetni 
a munkaadókat, hogy munkásaik, ami az emberi szemé- 
lyiséget illeti, egyenlőek velük s ezen a címen olyan 
anyagi jóléthez van joguk, amely megvédi emberi és ke- 
resztényi méltóságukat. A munkának a közjóhoz való 
kapcsolatából továbbá azt a nagy horderejű követel- 
ményt vonja le a keresztény szolidarizmus, hogy a mun- 
kafolyamat és a munkafeltételek megállapítása a közjó 
jegyében menjen végbe. Nincs olyan részlete a munka- 
műveletnek, amely a közvetlenül érdekelt felek kizáróla- 
gos illetékessége alá tartoznék s amelybe a társadalom, 
illetve az állam a közjó érdekében bele ne avatkozhatnék. 

Ami már most a munkaviszonyokat rendező elveket 
illeti, első helyen kell említenünk azt a követelményt, 
hogy a munkabér ne akármilyen, hanem igazságos szin- 
ten mozogjon. Minthogy ugyanis a munka a legtöbb 
ember számára a létfentartás egyedüli eszköze, a mun- 
kásnak normális körülmények között legalább annyi bért 
kell kapnia, hogy önmagát tisztességesen  fentarthassa, 
sőt a jövő bizonytalanságaival számolva, keresetéből vala- 
mit félre is tehessen. Gazdasági válságok idején azért 
viszonylagosan igazságos lehet a munkabér még akkor 
is, ha a vállalkozó nincs ugyan tekintettel a munkás 
tisztes megélhetésére, de megadja neki azt a maximumot, 
amely mellett a termelést még folytatni lehet. Nem 
köteles továbbá a munkaadó a kevésbbé használható, pl. 
rokkant munkásnak megadni az abszolút igazságos bért, 
hanem itt a társadalomnak kell a pótlásról gondoskodnia. 
Minthogy a keresztény szociálethika a munkás létszük- 
ségletéből és nem tisztán a munkateljesítmény gazdasági 
értékéből indul ki, a keresztény szociális irány adott 
esetekben szükségesnek minősíti a munkaszerződések 
szigorú ellenőrzését és a legkisebb munkabérek hatósági- 
megállapítását. Különösen azoknál a nőknél kívánja a 

bérminimum . előírását, akiket a modern gyáripar kiraga- 
dott otthonukból, vagy a megélhetés gondja a gyári 
munkánál sokszor rosszabb otthonmunkára kényszerít. A 
bérminimum természetesen csak akkor lesz hatásos esz- 
köze a szociálpolitikának, ha vele karöltve jár a fogyasz- 
tásnak helyes irányítása és rendezése, ami főként a szö- 
vetkezetek kiépítése útján történhetik. 

A munka parancsa nemi különbség nélkül vonatko- 
zik az emberre, a keresztény szolidalizmus azonban, 
amely a társadalom sejtjének nem az egyént, hanem a 
családot tekinti, a legélesebben állást foglal az ellen, 
hogy a nők gyáripari munkát vagy nagyipari  otthon- 
munkát végezzenek s ezzel elvonassanak családbeli köte- 
lességeiknek teljesítésétől. A keresztény szociális irány 
éppen ezért állhatatosan törekszik arra, hogy a nőt visz- 
szaadja hivatásának, addig is pedig olyan munkafeltétele- 
két teremtsen, amelyek nem veszélyeztetik a kereső nő 
egészségét és erkölcsiségét. A családanyák, továbbá a 
gyermekek és fiatalkorú családtagok védelmét kétség- 
kívül az ú. n. családi munkabér bevezetése és általáno- 
sítása szolgálná a legeredményesebben. Napjainkban már 
egyöntetű is lett a keresztény szociális irányzat kebelében 
az a kívánság, hogy a munkabér necsak az egyes mun- 
kásnak, hanem az átlagos létszámú munkáscsaládnak is 
biztosítsa megélhetését. A családi bér szószólói a termé- 
szetjogra hivatkoznak, amely egyrészt az emberi szemé- 
lyiség követelményének minősíti a családalapítást, más- 
részt a családfő kötelességévé teszi a családról való gon- 
doskodást. A kérdés azonban csak látszatra ilyen egy- 
szerű. A családfő gondoskodási kötelessége ugyanis ön- 
magában még nem jelentheti azt, hogy a család szükség- 
teteinek fedezése egyedül az ő vállaira nehezedjék, mert 
hiszen a családtagoknak ugyancsak természeti törvény 
alapján erejükhöz mérten közre kell munkálniok a csa- 
Iád fentartásában. Ezt az igazságot senkisem vonhatja 
kétségbe a földművelő család tekintetében, már pedig 

ez esik legközelebb a természethez. Csak a nagyipari 
termelésnek és a vele együttjáró lakásviszonyoknak, te- 
hát esetlegességeknek szerencsétlen folyománya az, hogy 
a családtagok a család keretében megmaradva nem tud- 
nának hozzájárulni a szükségletfedezéshez s így külső 
munkához kénytelenek nyúlni, aminek szociális  hátrá- 
nyait felesleges ecsetelnünk. A keresztény szociákthika 
éppen ezért a családi munkabért csak ilyen átmeneti vonat- 
kozásban minősíti jogosultnak, ez a megszorító álláspont 
is megköveteli azonban, hogy a keresztény szociális irány- 
zat, amely napjaink valóságában él, síkra szálljon mellette. 
Az átlagosnál népesebb családok fejeit ilyen családi bér- 
igénylésükkel természetesen nem lehet az egyes munka- 
adókhoz utasítani. Ezeknek a társadalomhoz kell for- 
dulniok, amely az adott viszonyoknak megfelelő szociál- 
politikai intézményekkel tehet eleget ebbeli feladatának. 
A keresztény szociálethika, mint látjuk, többrendbeli 
kívánságot támaszt a munkabér tekintetében, de ebből 
téves volna azt a nézetet levonni, mintha a keresztény 
társadalombölcselet a bérmunkát tartaná a termelés esz- 
ményi kategóriájának. A munkának természetesen más 
vonatkozásai is vannak, mint a bérprobléma. Ezeket ille- 
tően azonban, legyen szó akár a munkaidőről, a nők, 
gyermekek és fiatalkorúak védelméről, az éjjeli munka 
szabályozásáról, a  racionalizálásról, akár egyéb  kérdé- 
sekről, elegendő megrögzítenünk a keresztény  szociál- 
ethikának azt a tételét, hogy a munkafeltételeknek meg 
kell védeniök a munkaerőt, biztosítaniok kell az álláshoz 
mérten tisztes megélhetést és tiszteletben kell tartaniok 
az emberi személyiséget. Mind a három viszonylatban a 
keresztény szociális irány a követeléseknek azt a maxi- 
mumát képviseli, amely az adott gazdasági körülmények 
és termelési technika mellett összeegyeztethető a köz- 
jóval. 

Az embernek anyagi eszközökre van szüksége, hogy 
végső célját elérje, hiszen nagyrészben ez az oka annak, 
hogy társadalomban él. Ezeknek az anyagi eszközöknek 
megszerzéséről a társadalmi gazdálkodás s ennek kere- 
tében mindenekelőtt a termelés hivatott gondoskodni. A 
társadalmi gazdaság legközelebbi célja eszerint azoknak 
a szükségleteknek fedezése, amelyek az általános jólét- 
hez megkívánt anyagi javak tekintetében felmerülnek. 
Az általános jólét követelménye ugyanis észszerűen fo- 
lyik a keresztény társadalomszemléletből. Rajta azt az 
állapotot kell értenünk, amelyben a társadalom minden 
rétegének egyedei emberhez méltó és rendi állásukhoz 
mért létminimumhoz jutnak. Az ,általános jólét" tehát 
épp úgy, mint az , emberhez méltó" és , rendi álláshoz 
mért" élet, optimumot jelent, fogalma a paupenzmusé- 
val ellentétes" de azt egyáltalán nem zárja ki, hogy a 
társadalmi osztályok és rendek  életszintjében  különb- 
ségek legyenek, vagy hogy egyesek mérsékelt gazdagság- 
nak örvendjenek. Gyakorlati vonatkozásban a cél egy- 
ben elv is s így a társadalmi gazdálkodás elve és szabálya 
a keresztény felfogás szerint semmiképpen sem lehet az 
egyéni nyereség, vagy a nemzeti vagyonnak önmagában 
és önmagáért való szaporítása, hanem egyedül a társa- 
dalom anyagi szükségleteinek kielégítése. A társadalmi 
gazdaságnak tehát természettől rendelt saját feladata 
van, miért is viszonylag önálló területet és önálló érté- 
ket képvisel, önállósága és értéke azért csak viszonyla- 
gos, mert bár feladatának teljesítéséhez saját eszközökkel 
rendelkezik, végső fokon mégis csak az abszolút emberi 
cél marad számára irányadó, amellyel a társadalom rom- 
lása nélkül csak ideig-óráig ütközhetik össze. A keresz- 
tény gazdasági és szociális politika sem mozoghat lég- 
üres térben s így neki is számolnia kell azokkal az öntör- 
vényszerűségekkel, amelyeket a tudomány fedez fel a 
gazdasági folyamatokban, de azért pillanatig sem feled- 

kezhetik meg a döntő szempontról, az emberi személyi- 
ség jogairól. Ezeknek a jogoknak megvédése céljából 
megkívánja, hogy minél teljesebben érvényesüljenek a 
gazdálkodásban a keresztény szociálethikának a magán- 
tulajdonra és a munkára vonatkozó elvei s hogy ezeknek 
az elveknek szemmeltartásával szabályozzák a termelés 
két emberi tényezőjének, a tőkének és a munkának vi- 
szonyát. 

Ami a tőkét illeti, a keresztény felfogás csak a tőké- 
nek azt az öncélú gyümölcsöztetését ostorozza, amely a 
liberalizmust jellemzi, de egyébként, minthogy a vagyon 
munkaalkalmak nyújtásával és jótékonykodással valóban 
a közjót szolgálhatja, elvben nem kárhoztatja a 
tőkegyűjtést és szaporítást. Ne járjon persze ez fösvény- 
séggel, vagyis a gazdasági javak visszatartásával és elvo- 
násával a természetes használás elől. Ide tartozik a mun- 
kásnak nem megfelelő javadalmazása is, mert ha a munkás 
nem kap annyit, amennyi a tisztes életszint biztosításá- 
hoz szükséges, akkor elvontak tőle valamit, amire ter- 
mészeti joga van. Nemcsak a kikötött bér meg nem fize- 
tése, hanem az éhbérért való dolgoztatás is egy elbírálás 
alá tartozik a rablással. A földi javak használati rendel- 
tetése hozza továbbá magával, hogy a keresztény szo- 
cíálethika szerint a tékozlás még mindig kisebb szociális 
baj, mint a fösvénység. Meg kell természetesen külön- 
böztetni a tékozlástól a pompaszeretetet, amely nincs 
mindig a helyes birtokhasználat ellenére. A  pompa- 
szeretetre, vagy másképpen nagylelkűségre szüksége van 
az emberiségnek, mert nélküle nem virágozhatnék a 
tudomány és a művészet. Közte és a tékozlás között az 
a különbség, hogy amíg utóbbinak középpontjában a 
fényűzőnek saját személye áll, addig a nagylelkűség a 
közjót szolgálja. Természetesen lehetnek idők, amikor 
a kulturális céloknak háttérbe kell szorulniok a szociális 
programmal szemben, mert a pompa csak akkor dicsőíti 
Istent és a társadalmat, ha a gazdasági jólét kifejezője. 

Kedvéért sohasem szabad kitenni a polgárokat a pau 
perizmusnak. Utóbbi akkor forog fenn, ha az emberek 
nem jutnak munkaalkalomhoz, vagy a munka nem része- 
sül kellő javadalmazásban s ugyanakkor a kevés kivá- 
lasztottak fényűzést fejtenek ki a nyomor közepett. A 
keresztény  társadalomszemléletnek logikus folyománya, 
hogy a keresztény szociálethika azt a gazdasági rend- 
szert, amely pauperizmust érlel ki, élesen elítéli s benne 
gyökeres változtatást kíván. 

A társadalmi gazdaságban a termelésnek a tőkével 
egyenrangú tényezője a munka, — szellemi és fizikai — 
mert hiszen egyik sem lehet meg a másik nélkül. Az 
igazságosság kívánja tehát, hogy ez az egyenlőség teljes 
mértékben megnyilatkozzék a két tényező együttműkö- 
désének egész területén, elsősorban a termelés alapját 
képező  munkaszerződésben, vagyis a munkaadó és a 
munkavállaló . megállapodásában A keresztény  szociál- 
ethika éppen ezért elveti a liberalizmusnak azt a római 
jogfelfogásra visszavezethető tanítását, mintha a  műn- 
kás a munkaszerződésben a maga munkaerejét tisztán 
bérbeadná a vállalkozónak. Szerinte a munkás csak az 
ő munkájának gazdasági hasznát, vagyis a munkatermék 
eladásából neki jutó részt adja el már előre a bérért a 
vállalkozónak. Ez a felfogás nemcsak megvédi a munka- 
vállaló személyiségét, hanem utat nyit a tiszta társasági 
szerződés felé, bizonyságául annak, hogy a keresztény 
szociális irány, ha önmagában nem is ítéli el a bér- 
munkát és ha többrendbeli követelményt is támaszt irá- 
nyában, nem tekinti azt a termelés egyedül lehetséges 
formájának. A munkaszerződés keresztény elmélete 
ugyanis lehetővé teszi, hogy annak társasági szerződési 
jellege mindjobban  kidomborodjék és a gyakorlatban 
érvényesüljön. Teljes "megvalósulása akként történnék, 
hogy a munkaadó és a munkás valamely munkaered- 
mény létrehozása végett társul egymással, a szerződésben 
előre biztosítja a munkabért, valamint a befektetett tőke 

kamatát, a fennmaradó nyereségben pedig  meghatáro- 
zott kulcs szerint osztozkodik. Természetesen a kockázat 
is fennállna s így a két tényező az esetleges veszteséget 
is arányosan viselné. Nagy horderejű reformok állnak 
tehát nyitva a keresztény szociális irány előtt, addig is 
azonban, amíg ilyen alapvető változások történhetnek, 
a szerződéskötési szabadság és egyenlőség megvédése a 
feladat. A liberális jogállam törvényei hosszú időn ke- 
resztül csak azt engedték meg, hogy a munkások külön- 
külön, egyénenként szerződjenek a munkaadókkal, már 
pedig nyilvánvaló, hogy az elszigetelt munkás nem 
egyenlő rangú tárgyalófél a tőkéssel. Az egyéni szerző- 
dés ezenkívül előmozdítja a munkások egymásközti ver- 
senyét is, ami a bérek leromlását vonja maga után. A 
munkást egyenlő féllé csak az együttes fellépésben adódó 
erő teszi, vagyis egyéni szerződés helyett kollektiv szer- 
ződés a kívánatos. A kollektiv szerződés, miután általa 
az egy-egy iparágban foglalkoztatott munkások összes- 
sége állapodik meg a munkaadóval, illetve a munkaadók 
egyetemével, mindkét tényezőre nézve haszonnal jár, 
mert egyrészt kiküszöböli a munkások egymásközti ver- 
senyét, másrészt a munkaadók oldalán is csökkenti a ver- 
senyt és módot ad a szerződés lejártáig tartó munkálatok 
költségeinek kiszámítására. A kollektív szerződés azon- 
ban feltételezi azt, hogy a munkások szakszervezetbe tö- 
mörüljenek, mert hiszen megfelelő jogalany kell, aki a 
szerződést megkösse, annak végrehajtásáról gondoskod- 
jék s akit a szerződés esetleges megszegéséért felelős- 
ségre lehessen vonni. 

A keresztény szociális irány más okokból is a leg- 
határozottabban síkra száll a szakszervezeti szabadság 
mellett, amin a munkások egyesüléseinek létezési és mű- 
ködési jogát kell értenünk. A munkavállalónak ugyanis 
joga van megfelelő bérhez, joga van ahhoz, hogy ne kö- 
telezzék az erejét meghaladó teljesítményre, hogy sza- 
badon teljesíthesse családi, polgári és vallási kötelessé- 

geit, hogy megbecsüljék benne az emberi méltóságot s 
ne szolgáltassák ki a tőke kényére-kedvére azzal a szer- 
ződéssel, amelyet munkaadójával köt. A fejlődés és 
haladás elve egyetemes törvény lévén, a munkásnak jo- 
gában van olyan távolabbi előnyökért is küzdenie, ame- 
lyek nem követelnek erkölcstelen, megengedhetetlen és 
a közjóval ellentétes eszközöket. Mindezeknek a jogok- 
nak biztosítására azonban egyedül csak a társulás ad- 
hatja meg a munkavállalóknak az erőt, miért is számukra 
a társulás a legfőbb jog. XIII. Leó méltán állapítja meg 
ezért, hogy az államnak nincs joga tagadni a szakszer- 
vezet létét, mert a szakszervezet természetes közület lé- 
vén, létezésének jogát, akárcsak az állam, magából az 
emberi természetből meríti. Minthogy azonban a léte- 
zési jog biztosítékok nélkül csak üres paragrafusa ma- 
radna a törvénynek, a keresztény szociális irány meg- 
kívánja, hogy a szakszervezeti alapszabályok jóváha- 
gyása, valamint a szakszervezetek feloszlatása ne a kor- 
mányzók  önkényétől függjön. További követelése a 
szervezkedési szabadság biztosítása, a szakszervezet jogi 
személyisége, amelyből a cselekvőképesség és a felelősség 
folyik, valamint a munkabeszüntetési jog. Utóbbi, akár- 
csak a munkaadók részéről gyakorolt kizárás, helyrehoz- 
hatatlan kárt okoz a társadalomnak, megtiltását azonban 
a keresztény szociálethika csak akkor ismerheti el jogo- 
sultnak, ha előbb megtörténnek a társadalmi gazdaság- 
ban azok a mélyreható reformok, amelyek segítségével a 
keresztény szociális irány intézményesíteni kívánja az 
összhangot a termelés két tényezője között. 

Ami a szakszervezkedésben óhajtott reformokat illeti, 
a keresztény szociális irány abból az elgondolásból indul 
ki, hogy a szakszervezet lényegében nem osztályalakulat, 
hanem hivatási csoportosulás. A szakszervezet ugyanis, 
amikor a munkakínálat szabályozásával befolyást kíván 
gyakorolni a bérek és a munkafeltételek megállapításába, 
voltaképpen csak az ugyanazon foglalkozásban dolgo- 

sóknak, mint hivatási rendnek, érdekeiért és társadalmi 
elismertetéséért küzd. Sajnos azonban, minthogy a mun- 
kásságnak az emberségesebb életszintet folytonos  bér- 
harcokkal kellett kicsikarnia a munkaadóktól s ebben a 
küzdelmében még az állam támogatására sem számítha- 
tott, a szakszervezet a legtöbb országban az osztályharc 
eszköze gyanánt alakult meg és működik jobbára ma is. 
A szakszervezet ilyen osztályharcos jellegét csak fokozza 
az a körülmény, hogy az ugyanazon foglalkozásban dol- 
gozóknak csupán egyik kategóriáját, a munkavállalókat 
tömöríti, míg a másik kategória, a munkaadók vele 
szemben párhuzamosan szervezkednek s a két szervezet 
viszonyát a hivatás azonosságának tudata helyett a libe- 
rális gazdálkodás folyományaként az osztályellentét ha- 
tározza meg. Egészségtelen helyzet ez, mert hiszen annak 
ellenére, hogy a munkamegosztás alapján a tevékenysé- 
gek különbözhetnek s a termelés eredményében való 
részesedés aránya is eltérő, a foglalkozás mégis olyan 
érdekeket ölel fel, amelyek egyformán érintik a közös 
célú termelésben résztvevőket. A munkaadóknak és a 
munkavállalóknak közös az érdekük abban, hogy az 
illető termelési ág virágozzék és meghozza mindazokat a 
gyümölcsöket, amelyek az adott körülmények között 
egyáltalán lehetségesek. Ellentétes érdekeik is vannak, 
de amíg ezek a külön-érdekek képviselethez jutnak a 
munkaadói, illetve munkavállalói szindikátusban, addig 
sem magának a foglalkozásnak, sem a közjónak érdekei 
nem találnak védelemre az ellentétes csoportérdekekkel 
szemben. A keresztény szociális irány tehát csak a köz- 
jónak általa vallott fensőbbségét és a hivatási rendek 
szociális egyenértékűségét kívánja valóra váltani, amikor 
céljául tűzi ki a társadalmi gazdaságban a foglalkozás 
egységének, a tőke és a munka szerves együttműködésé- 
nek — megteremtését. — Megfelelő — intézményeket sürget, 
amelyek elejét vehetik annak, hogy a munkások és mun- 
kaadók érdekellentétei a termelés megzavarásával járó 

összeütközéssé fajuljanak. A nyers erő helyett az igazsá- 
gosságot kívánja megtenni a munkaviszony legfőbb sza- 
bályozójának. Fontos ez azért is, mert a munkakonflik- 
tusok kihatnak az egész termelési ágra s az egyes ter- 
melési ágak helyzete érinti az egész gazdasági életet, ami 
azután a nemzetegésznek is létébe vág. 

A közjó fensőbbségéhez ragaszkodik a keresztény 
szociálethika, amikor az előbbi gondolatsort megfordítva 
feladatává teszi a belőle táplálkozó szociális rendszernek, 
hogy a közgazdaságot a nemzeti társadalom érdekeinek 
megfelelően irányítsa, a közgazdaságnak rendelje alá az 
egyes termelési ágakat s az utóbbiaknak az egyes válla- 
latokat. Az ekként adódó hierarchikus rend mindegyik 
tagozatánál gondoskodni kell természetesen szabályozó 
szervről, amelynek illetékessége egyrészt a tőke és a 
munka, másrészt a termelési ágak és a társadalmi gazda- 
ság viszonyára terjed ki. Ilyen szabályozó szervnek java- 
solja a keresztény szociális irány a vállalatoknál az üzemi 
választmányt, a termelési ágnál a szaktestületet (korpo- 
rációt) és az egész társadalmi gazdaság számára a szak- 
testületek tanácsát. Ilyen módon, a nemzeti termelés 
korporaüv megszervezésével, a rendiségnek a modern 
gazdálkodási technikához szabott felújításával akarja új 
utakra vezetni a gazdasági életet a szolidarizmus. 

A szaktestületi rendszer gyakorlati kivitelére vonatko- 
zóan sok javaslattal találkozunk. Általánosságban az 
első lépés az lenne, hogy az egy foglalkozásba tartozók 
területi egységek — város, járás, bányakerület —  sze- 
rint paritásos bizottságot választanak, vagyis olyan bi- 
zottságot, amelyben a munkaadók és a munkások egyenlő 
számban szerepelnek. A rokonszakmák paritásos bizott- 
ságai vegyes bizottságot választanak, amely a rokonszak- 
mák együttműködését biztosítja. A területi egységek 
szerint megalakult bizottságok országos bizottságot vá- 
lasztanak, a paritás elvének megfelelően, s ez az orszá- 
gos bizottság kötelező erővel szabályozza az illető fog- 


27 


lalkozási ág ügyeit: a kollektív szerződéseket, a munka- 
rendet és a munkafeltételeket. Az egész építmény be- 
tetőzője az országos bizottságok által választott korpo- 
rációs tanács, vagy gazdasági szenátus. Ez dolgozná ki 
az egész közgazdaságra vonatkozó szabályokat s ez bírás- 
kodnék végső fokban azokban a konfliktusokban, ame- 
lyek az egyes bizottságok kebelében, vagy a bizottságok 
között merülnek fel. Ennek a rendszernek, a keresztény 
szociálethikusok és politikusok meggyőződése szerint, 
erkölcsi és szociális téren egyaránt, de az állam szem- 
pontjából is  megbecsülhetetlen előnyei lennének. A 
munka szabályozását az arra legilletékesebbek — mert 
a foglalkozásban benne élők — végeznék. Az osztály- 
harc eltűnnék s helyette a foglalkozási ág érdeke, köz- 
vetve pedig a közjó uralkodnék. Amíg a paritásos bi- 
zottságokban a munkaadók és munkások éppen a bizott- 
ságok feladatából kifolyóan mégis csak szembekerülnének 
egymással, addig a vegyes bizottságokban már magát a 
foglalkozást képviselnék s ezért a vegyes bizottság hoz- 
hatná létre és irányíthatná azokat az intézményeket, 
amelyekben nem az osztálytudat, hanem a hivatási ön- 
tudat lel tápot. Ilyenek a munkásbiztosítás, a szakokta- 
tás, a tanoncügy, a kulturális intézmények. A munka 
így egyenjogúságra jutna a tőkével, viszont a két té- 
nyezőnek a nemzet érdekeivel összhangzatos működése 
is biztosítva lenne. Az állam szempontjából nagy előnyt 
jelentene, hogy bár a döntő irányítás természetszerűen 
megmaradna az állam kezében, lehullnának válláról azok 
a terhek, amelyeknek viselésére amúgy sem képes és 
,cm hivatott. Elejét lehetne venni így az etatizmusnak 
és az egész gazdasági élet bürokratizálásának. 

A keresztény szociális irány hívei szerint ebben az 
elméletileg helyes elgondolásban nincs semmi utópia. A 
fasizmus, a spanyol korporációs kísérlet, az orosz bol- 
sevizmus, egyéb történeti mozzanatok, továbbá tudomá- 
nyos megnyilatkozások sokasága mutatja, hogy erre az 

útra tereli az emberiséget a gazdaságpolitika változása, 
a munkásosztály feltörekvése s nem utolsó sorban azok- 
nak az elveknek érvényesülése, amelyeket éppen a szó- 
lidarizmus hirdet. 

Az ÁLLAM 

A szociális és a gazdasági politikának legfőbb hordo- 
zója szükségszerűen az állam s ha a keresztény szociális 
irány által kívánt társadalmi reformok csökkentenék is 
az állam ebbeli feladatait, irányító szerepe akkor is meg- 
maradna. Végső fokban ugyanis, bármilyen legyen a 
társadalmi berendezkedés, a keresztény bölcselet az álla- 
mot teszi felelőssé a közjóért s ebből kifolyóan azért is, 
hogy a területén élő polgárok valamennyien hozzájussa- 
nak az emberhez méltó élet erkölcsi, szellemi és anyagi 
feltételeihez. Egészen természetes tehát, hogy az állam 
hivatására és működésére vonatkozó tételek és irány- 
elvek kimagasló helyet foglalnak el a keresztény társa- v 
dalombölcseletben, gyakorlatilag is értékes eligazítást 
nyújtva mindazoknak a politikai pártoknak, amelyek a 
keresztény szociális eszmék valóraváltásáért küzdenek. 

Az államot, amely a szociológia meghatározása sze- 
rint a legmagasabb társulási forma, közös célok műn- 
kálására alakult, uralmat gyakorló, szervezett közösség, 
a keresztény társadalombölcselet természetjogon 
nyugvó tökéletes társaságnak nevezi, amelynek létoka és 
rendeltetése a közjó biztosítása. "Természetjogon  alap- 
szik, mert az ember csak benne és általa élhet a maga 
személyiségének megfelelő életet. Tökéletes társaság, 
mert rendelkezik mindazokkal az eszközökkel, amelyek 
céljának eléréséhez szükségesek. Abból, hogy létezésének 
oka a közjó, észszerűen következik, hogy az állam- 
hatalom gyakorlóinak minden vonatkozásban a közjót 
kell szolgálniok s hogy irányukban az engedelmesség kö- 
telezettségét végső fokban nem a jogfolytonosság, vagy 
a győzelmes forradalom, hanem a közjóhoz való viszo- 

nyuknak kedvező, vagy kedvezőtlen volta dönti el. Ami- 
kor pl. társadalmi széthullás fenyeget, a közjó érdekében 
az alkotmányjogilag illegitim államformát és államhatal- 
mat is támogatni kell s idővel úgy az államforma, 
mint az államhatalom a közjó állagához tartozó értékek 
megmentéséből olyan törvényességet  meríthet, amely 
feltétlen elismertetést igényel. Az állam ugyanis nem 
az a titokzatos és öncélú , személy", amely a közjótól 
és a polgárok jólététől — elvonatkoztatva  ideológiákban 
élhetné ki magát, hanem valójában célszövetség, épp 
olyan társaság, mint a természetjogra támaszkodó többi 
társaság, csak éppen a tökéletesség fokában és a felada- 
tok súlyosságában különbözik tőlük. Az állam tehát nem 
vehető egynek a társadalommal, hanem csak ennek 
egyik életformája. A társadalmat a benne hullámzó és 
alakuló — legkülönbözőbb társaságok alkotják, továbbá 
érdekkörök, amelyeknek nem is kell mindig alaki szer- 
vezettel bírniok. Ilyen érdekköröket alkothat a nemzeti- 
ség, a faj, a foglalkozás. Az államnak éppen az a fel- 
adata, kötelessége és joga, hogy ezeket a különböző tár- 
saságokat és érdekeket megnyilatkozásukban a közjóval 
összhangba hozza. Amíg tehát az individualizmus elvá- 
lasztja ugyan a társadalmat az államtól, de az előbbinek 
kelleténél jóval tovább menő szabadságot biztosít, a szo- 
cializmus pedig a kettőt egynek véve a társadalmat fel- 
szívatja az állammal, addig a keresztény bölcselet a tár- 
sadalmat organikus és hierarchikus építménynek tekinti, 
amelynek csúcsán az állam áll és kormányoz. 

A keresztény társadalombölcselet eszménye a jóléti, 
mg- és kultúráltam. Ennek az eszménynek megvalósítása 
érdekében az államhatalom gyakorlói az  alkotmány- 
szabta módon és keretek között szabadon intézkedhet- 
nek, de az általuk képviselt szuverénitás sem kifelé, sem 
befelé nem korlátlan. Kifelé korlátozott a szuverénitás, 
mert az államoknak együttesen is a közjót kell szolgál- 
niok és pedig ebben az esetben az egész emberiség javát, 

a nemzetközi közjót. A keresztény szolidarizmus az álla- 
mok egymásközti viszonyában is ugyanazt az erkölcsi 
rendet óhajtja biztosítani, mint az egyéni életben. Ön- 
magával jönne tehát ellentétbe, ha nem lenne törhetetlen 
híve a  döntőbíráskodásnak, a nemzeti önrendelkezési 
elvnek és a népszövetségi gondolatnak. A keresztény 
állameszme egyenesen megköveteli ezeket az  intézmé- 
nyékét és eljárásokat. Az államnak feltétlenül tisztelet- 
ben kell tartania a természetjogot, amelyben ő maga is 
gyökerezik s meg kell hajolnia az erkölcsi törvények 
előtt, hiszen utóbbiak lényegileg természeti törvények, 
az Istenhez és a teremtményekhez való emberi viszonynak 
az emberi természet által diktált eszmei értelmezéséből 
erednek. Az állam szuverénitása így befelé sem korlát- 
lan, mert a polgárok jogait és szabadságát csak a közjó 
kívánalmainak mértékéig szoríthatja meg. Az a közjó 
elvégre, amelynek az állam a hordozója, nem végső célja 
a polgároknak, hanem csak eszköz az abszolút emberi 
cél eléréséhez. Ezt az abszolút célt közvetlenül szolgálja 
az egyház, amely szintén tökéletes társaság s így mellé- 
rendeltje az államnak. Az államhatalom gyakorlóinak 
azonban nem szabad azt sem feledniök, hogy bár a többi 
természetes társaság, köztük a család és a hivatási szer- 
vezet, a maguk feladatának teljesítése végett rászorulnak 
az állam támogatására, nem az államhatalom engedélyé- 
ben, hanem önmagukban bírják létezésük és virágzásuk 
jogát. 

Ami a családot illeti, hangsúlyoznunk kell, hogy ez 
a közösség, amely a keresztény szolidarizmus gondosko- 
dásának különben is legbecsesebb tárgya, tényleg és tör- 
ténetileg a legeredetibb, az ősi emberi társadalom. A 
családnak így az államtól független jogai és kötelességei 
vannak. Vonatkozik ez elsősorban a saját feladatainak 
munkálására, tehát az önfentartásra és az utódok fel- 
nevelésére. Az államnak a család munkaterületén, mi- 
ként a többi természetes társaság  munkaterületén is, 


31 


csak kisegítő szerepe van. Már csak ezért is kárhoztatja 
a keresztény szociálethika az állam közoktatási mono- 
póliumát, amely ellen a keresztény szociális irány köte- 
lességszerüen küzd. Az állam csak akkor nyúlhat bele 
a család életébe, ha tárgyilagosan megállapított nyo- 
masztó szükség forog fenn, vagyis amikor a család nem 
tud segíteni önmagán, vagy kebelében a kölcsönös jogok 
súlyos sérelmet szenvednek. Ilyenkor ugyanis a család- 
tagok egyszerűen mint társadalmi tagok lépnek elő, akik 
" között a jogszolgáltatás az állam feladata. Nem tilthatja 
meg azonban az állam a természetjogra csak közvetve 
támaszkodó egyesületek alapítását és működését sem. 
Ebben az esetben ugyanis önmagával jönne ellenkezésbe, 
mert hiszen eredetét ugyanannak az elvnek köszönheti, 
mint ezek, nevezetesen annak, hogy az emberek termé- 
szettől fogva társas lények. Sőt nemcsak hogy nem ta- 
gadhatja az állam az egyesületi jogot, hanem tartózkod- 
nia kell az egyesületek életébe való alaptalan és önké- 
nyes beavatkozástól is. 

A közjó iránt való feladatából következik az állam- 
nak az a kötelessége, amely egyben joga is, hogy a szűk- 
séghez mérten belenyúljon a gazdálkodásba és szociális 
politikával igyekezzék hozzájárulni a társadalmi kérdés 
megoldásához. A keresztény  társadalombölcselet tehát 
határozottan . elismeri az állami intervenció  jogosult- 
ságát. Nyilvánvalóan nem az államnak kell  vállal- 
koznia mindazokra a szolgálatokra, amelyek a közjóhoz 
szükségesek, ám neki kell őrködnie afölött, hogy ezek 
a szolgálatok, bármilyen kezdeményezésből fakadjanak, 
valóban létrejöjjenek és kielégítően folyjanak. Georges 
Renard, a skolasztikus állambölcselet kitűnő művelője 
szerint az állam feladata elsősorban a rendészet, ami 
annyit jelent, hogy az államnak biztosítania kell minden 
tevékenységnek a közjó irányában való együvétartozását. 
Ebből folyik másodszor az államnak pótló és kiegészítő 
funkciója, vagyis — ideiglenes jelleggel pótolnia kell a 

hiányzó, illetve kiegészítenie a nem elégséges magánkéz- 
deményezést. Végül az államnak összhangzatos arányt 
kell teremtenie a magántevékenység és a köztevékenység 
területe között. Általánosságban a keresztény  társada- 
lombölcseletnek alaptétele az, hogy az államhatalomnak 
semmiféle téren sem szabad továbbmennie beavatkozá- 
sával, mint amennyire a bajok orvoslása s a veszélyek 
elhárítása megköveteli. 

Az államnak a közjó által szükségelt gazdaságpolitikai 
és szociálpolitikai tevékenységében a legfőbb norma az 
igazságosság érvényesítése. Érvényesülnie kell az állam 
területén az osztóigazságosságnak, amely a közjóból min- 
denkit arányosan részesít, legalább is addig a fokig, hogy 
a társadalom minden tagjának helyzete elviselhető le- 
gyen. Különösen a munkaviszonyban ügyelni kell má- 
sodszor a csereigazságosságra, amely azt parancsolja, 
hogy a kétoldali szolgáltatások egyensúlyban legyenek. 
A harmadik, a törvényi igazságosság megkívánja, hogy 
minden polgár megtegye kötelességét a közzel szemben 
és erejéhez mérten hozzájáruljon a közjó gyarapításához. 
Érvényesülnie kell végül negyedszer a szociális igazsá- 
gosságnak, amely úgy szól, hogy a társadalmi rendek 
egymáshoz viszonyítottan méltányos helyzetben legye- 
nek/ és arányosan részesedjenek a nemzeti jövedelemből. 

A keresztény társadalombölcselet szembefordul az 
individualisztikus felfogással, amelynek értelmében az ál- 
lam feladata kimerül a jogvédelemben s területén szabad 
útja van az egyénnek, tekintet nélkül a közösség és a 
többi egyén jólétére. De szembefordul ez a bölcselet 
a szocialisztikus felfogással is, amely szerint az államnak 
az egyén helyére kell nyomulnia, kikapcsolva annak te- 
remtő erejét. Érthető ezekután, ha a keresztény szociális 
irány olyan szerkezetet szeretne adni az államnak, amely- 
ben az jobban szolgálhatná feladatát, mint jelenleg. A 
mai államszervezet ugyanis — nem tekintve a fasiszta, 
a bolseviki s egyéb kísérleteket — a liberális jogállam 


33 


eszméjének megfelelően alakult ki s áll fenn napjaink- 
ban is, sok részletében immár elavultan. Ami például az 
államhatalmak  legfontosabbikát, a törvényhozást illeti, 
ennek alapját az egyéni választók és a megválasztott 
egyének képezik, minthogy a liberális jogállam csak ato- 
mizált társadalmat, pusztán egyéneket ismer. A kérész- 
tény szocializmus, amely a társadalmat a természetjogon 
alapuló közösségek organikus építményének tekinti, ezt 
a valóságos erkölcsi organizmust, mint ilyent, akarja szó 
hoz juttatni az állam irányításában. Az a kívánsága 
tehát, hogy a család, a foglalkozás, a vallási, erkölcsi 
és szellemi szervezetek saját jogukon kapjanak részt vala- 
milyen módon az államhatalomból. Ez az új rendiségen 
nyugvó  államszerkezet csak logikus  továbbfejlesztése 
lenne annak a gazdasági rendszernek, amelyről már 
szóltunk. A keresztény politikusok és az államtannak 
keresztény társadalomszemléletü művelői közül ma már 
a legtöbben csak átmeneti intézménynek tekintik a libe- 
rális demokrácia parlamentjét s örököséül a funkcionális 
képviseletet vallják, olyan törvényhozó testületet, amely- 
ben az összes hivatási rendek és a társadalom életében 
szerepet vivő erkölcsi szervezetek a maguk szociális funk- 
ciójának megfelelő súlyban és arányban foglalnak he- 
lyet. 

A gyakorlati kivitelre vonatkozóan igen különböző 
javaslatokkal találkozunk. A vitatott kérdések lényege 
mindenekelőtt az, hogy közvetlenül bele kell-e vinni a 
rendi gondolatot a törvényhozó és a végrehajtó hatalomba, 
vagy talán elegendő, ha a rendi képviseletnek csak 
kezdeményező és véleményező jogkört biztosítanak; 
előbbi esetben, vagyis ha rendi képviselet a  kivána- 
lom, hány házból álljon ez; megtartassék-e esetleg a 
tisztán pártpolitikai alsóház, illetve felsőház; ha igen, 
akkor mely ügyek tartozzanak a rendi és melyek a politi- 
kai testülethez. A rendi állam problémájának ma már 
igen nagy irodalma van, amelyben a keresztény szociális 

irányon kívül álló politikusok és tudósok is megszólal- 
nak. Teljesen egyöntetű felfogásról még a szolidarizmus 
táborában sem beszélhetünk, de ilyesmire nincs is feltét- 
lenül szükség, mert hiszen a keresztény társadalomböl- 
cselet csak a célokat tűzi ki s bizonyos irányelveket álla- 
pít meg, amelyeknek keretén belül azután a politikai, 
gazdasági és szociális berendezkedések konkrét formáit 
a történeti és jelenvaló adottságok s lehetőségek érlelik 
ki, megfelelően a nemzeti sajátosságoknak. 


I. 
A KERESZTÉNY SZOCIÁLIS MOZGALOM 


Az előző fejezetekben előadottak a kényszerű rövid- 
ség ellenére is meggyőzhették a figyelmes olvasót arról, 
hogy a keresztény szociális irány egy zárt és minden 
más szisztémától különböző társadalombölcseleti  rend- 
szerre támaszkodik. Ha a keresztény szociális irány, mint 
gyakorlati törekvés, nem is ajánlana mindenkor olyan 
intézkedéseket és intézményeket, amelyek újdonságnak 
számítanak, vagyis már más irányok által is képviselt 
követelményeket tenne magáévá — ami azonban leg- 
többször csak látszólagos egyezés, — akkor is igaz marad, 
hogy érvelését olyan elvekre alapítja s olyan megfonto- 
lásokat értékesít, amilyenekre a vele versenyző rendsze- 
rek sohasem hivatkozhatnak. Gondoljunk csak a tőke 
munkanyujtási kötelességére, vagy a legkisebb munka- 
bérre, milyen logikusan folynak ezek a magántulajdonra, 
illetve a munkára vonatkozó keresztény felfogásból. 
Azokkal szemben tehát, akik a keresztény szociális irány 
eredetiségét vitatják, hangsúlyoznunk kell, hogy ha ez 
az irány tételeinek megvalósításánál olykor egyezni is 
látszik más rendszerekkel, kiinduló pontjairól ez semmi- 
képpen sem állítható. Hiszen, minden egyébtől  elte- 
kintve, a keresztény társadalombölcseletből és  szoaál- 
ethikából folyó lényeges irányelveket feldolgozó katoli- 

kus természetjogászok közül nem egy, mint a legnagyobb 
tanítómester, Aguinói Szent Tamás is, évszázadokkal 
megelőzte időben a mai szociális rendszerek alapítóit. 

Nem tagadható azonban, hogy a kereszténység szo- 
ciális rendszere jóformán csak rövid száz év alatt bonta- 
kozott ki abban a korszerűségében és gyakorlatiságában, 
amelyet a modern társadalmi kérdés megoldása követel. 
Ezen viszont nincs mit csodálkoznunk, mert a keresz- 
ténységnek, mint vallásnak ugyan a célja állandó és 
örök: az egyén megszentelése, — de mint társadalom- 
formáló erőnek igazodnia kell a szükségletekhez, ame- 
lyek koronként váltakoznak. Hiszen még az egyház is 
dogmái tárházának rendszerint abból a rekeszéből merít, 
amely a legszorosabb kapcsolatban van a kor kívánal- 
maival, azokkal az igazságokkal áll az előtérbe, amelyek- 
nek hirdetését leginkább megkövetelik a kor égető kér- 
dései. Egészen természetes, hogy amíg hajdanában fő- 
ként a belső ember reformjáért küzdöttek a keresztény- 
ség apostolai, addig most, a legkülönbözőbb társadalmi 
áramlatok forgatagában, a szociális ember reformjára 
fektetik a súlyt. Az elindulás, amely még a múlt szá- 
zad elején történt, nem volt könnyű. Azoknak a keresz- 
tény gondolkodóknak, akik kezdetben inkább csak meg- 
sejtették, mint felismerték a szociális kérdést, előbb ön- 
maguk számára kellett tisztázniok annak a politikai és 
gazdasági fordulatnak értelmét, amely a francia forrada- 
lommal és a munkagépek feltalálásával állt be. 

A következőkben a keresztény szociális mozgalmat 
szeretnők vázolni a maga történeti összefüggésében, de 
nem lexikális adatszerűséggel, hanem azzal a céllal, hogy 
a keresztény társadalombölcseletnek már megismert kí- 
vánalmait a megvalósulás útján is végigkísérve, egységes 
és értékelésre alkalmas szemléletet nyerjünk a keresztény 
szociális irány tartalmáról és jelentőségéről. 

A XIX. század elején a francia forradalom egyelőre 
eltemette a keresztény államot s a sírján emelkedő libe- 
rális állam a század első felében szabadjára engedte a 
kapitalista . gazdálkodást, Passzív magatartásával érlelte 
a gazdasági forradalomnak, a gépek bevezetésének vég- 
zetes gyümölcsét: a munkásság létének bizonytalanságát 
s a pauperizmust. Igaz, a század közepén a rideg állam- 
érdek már közbenyúlásra bírta a kormányokat és tör- 
vényhozásokat, de ezek a munkásban csak a honvédelmi 
és termelési tényezőt nézték. A munkás pedig elsősor- 
ban embernek, társadalmi tagnak érezte magát s mint 
ilyen kívánta elismertetését. Öntudatlanul is az evangé- 
liumban gyökerező életelvnek, minden humanizmus alap- 
jának, az igazságosságnak érvényesülését áhította. 

Érthető, ha azok, akik az elnyomott néposztály szen- 
vedéseinek és vágyakozásának először adtak kifejezést, 
mint például Cabet, Louis Blanc, Blangui, vagy akár a 
zsidó Pereire és Darmesteter, szinte tragikus elkeseredés- 
sel sürgették az evangélium legtekintélyesebb őrének, a 
katolikus — egyháznak  közbelépését. A romantikusok, 
Chateaubriand, Lamartine és Victor Hugo, hatása alatt, 
mondhatni, új adventi hangulat támadt. Az utópista, 
vagy  racionalista szocialisták legnevezetesebb alakja, 
Saint Simon, ez a jólétben nevelkedett gróf, aki azt 
hitte magáról, hogy kinyilatkoztatást kapott, egyenesen 
, új kereszténységet" hirdetett, amelynek legfőbb tétele 
az volt, hogy mindenki igyekezzék a szegények sorsán 
segíteni. Ez a kereszténység nem ismert hittudományt 
és hittételeket s azért azután meg is oszlanak a vélemé- 
nyek, hogy Saint Simont a marxizmus vagy a keresztény 
szociális irány előharcosának kell-e tekinteni. Követői kö- 
zű Bazard, aki már a pozitív vallásosság felé hajlott, a 
szociáhs kérdés megoldása céljából a középkor társadalmi 
berendezkedésének új életre való keltését javasolta. Bár 
a tan minden valószínűség szerint nélküle is megszüle- 

tett volna, Bazard dobta bele a , medioevalizmus"? gon- 
dolatát a katolikus közvéleménybe, élénk helyeslést 
váltva ki különösen a főnemesség körében, amely már 
földesúri jogainak megsértése miatt is készségesen alko- 
tott frontot a liberalizmus ellen. A középkor visszaidé- 
zésének, mint megoldásnak eszméje csak az első állomást 
jelzi a keresztény szociális irány kialakulásában, de ha- 
tása állandóan tapasztalható.  Tetszetősségét akkoriban 
csak fokozta írásaival a ragyogó tollú Lamennais, aki a 
létesítendő új középkorban a politikai főhatalmat is a 
római pápának szánta. Még radikalizmusában is, amely 
miatt később az egyházból kiközösítették, a középkor 
forradalmi szektáinak vonalát folytatta. 

Ezzel a forradalmi hangú francia megmozdulással 
egyidőben jelentek meg Angliában az első , keresztény 
szocialisták", többnyire az anglikán államegyház papjai, 
akik Fourier és Owen szocializmusát akarták knsztiani- 
zálni. Abból indultak ki, hogy szeretettel és cselekvő se- 
gítséggel kell áthidalni az osztályellentéteket. A gazda- 
sági életet békés reformnak kell alávetni. Az első teendő 
fogyasztási szövetkezetek létesítése, amelyek a javak he- 
lyes szétosztásáról gondoskodjanak, majd pedig a mun- 
kásokat kell termelőszövetkezetekbe tömöríteni, hogy ki 
lehessen kapcsolru a vállalkozókat és meg lehessen dön- 
teni az egész versenyrendszert. Főképviselői, Carlyle, 
Maurice és Kingsley, nem szűntek meg azonban han- 
goztatni, hogy a szövetkezeti kötelék csak akkor fűz- 
heti össze tartósan az embereket, ha ezek újjászületnek 
az önzetlenségben és testvériségben. Ez a ,keresztény 
szocializmus"? a kálvinizmus szociális tanítására támaszko- 
dott. Megvolt benne az arisztokratikus vonás, értve rajta 
azt a felfogást, hogy a legvagyonosabbakat terheli a leg- 
nagyobb felelősség, megvolt benne továbbá az önsegély- 
nek és a megfeszített munkának követelése, szóval azok 
az elvek, amelyek a Kálvin által szervezett genfi köztár- 
saság társadalmi erkölcseit megszabták. A kálvinizmus, 

amely a kapitalizmus szellemével annyira megbarátko- 
Zott, így tette meg az első kísérletet Angliában, hogy 
megbéküljön a szocializmussal is. A kísérlet azonban 
nem sikerült. A szórványosan létesített termelőszövet- 
kezetek sorra megbuktak. A munkásosztály sem jutott 
közelebb általa az államegyházhoz. Soecknick szerint nem 
is ennek az iránynak köszönhető, hogy az angol munkás- 
vezérek és munkások zöme még ma is erősen vallásos, 
hanem sokkal inkább a szekták önfeláldozó lelkészeinek, 
különösen a methodistáknak, továbbá a katolikus pap- 
ságnak. 

A legnagyobb fontosságot azoknak a szociális áram- 
latoknak kell tulajdonítanunk, amelyek ebben az időben 
Németországot szántották végig. A  marxizmusnak, de 
a tulajdonképpeni keresztény szociális iránynak is itt 
ringatták a bölcsőjét. Az úttörő szerepét egy vándorló 
mesterlegény, Wilhelm Weitling végezte, aki Saint Si- 
mon és Fourier hatása alatt a kommunizmus hirdetőjé- 
nek csapott fel, de ezt a kommunizmust a becsületesek 
életközösségének vallotta, akik előtt Jézus Krisztus az 
eszmény, mint a legtökéletesebb ember és a munkások 
előharcosa. Weitlinget és az általa alapított , igazak szö 
vetségét" hamarosan elmosták a forradalmi hullámok, 
amelyek a múlt század negyvenes éveiben IV. Frigyes 
Vilmos uralkodását jellemezték, messianizmusának azon- 
ban mindenesetre része volt abban, hogy Krisztusnak 
kommunista proletári ideálként való kijátszása most már 
erőteljesen ráirányította a német egyházi körök figyel- 
mét a szociális kérdésre. A nagy események évében, 
1848"ban tartotta meg Johann Heinrich Wiehern lute" 
ránus lelkész a wittenbergi egyházi napon szociális szem- 
pontból kimagasló jelentőségű beszédét az egyház bel- 
missziói kötelLégéről, ekkor jelent meg az ugyancsak 
luteránus Victor Aimé Hubernek könyve, amelyben a 
dolgozó osztályok önsegélyét sürgeti s ugyanebben az 
esztendőben lépett fel a német katolikusok első nagy- 

gyűlésén, Mainkban, Wilhelm Emmanuel Ketteler báró, 
a modern szociális katolicizmus megalapítója. Huber, 
aki hosszabb időt töltött Angliában és sűrün megfordult 
ott a keresztény szocialisták körében, a szociális reform 
pillérei gyanánt az angol szövetkezeteket akarta átültetni 
Németországba. Törekvései ugyan nagy visszhangot kel- 
tettek, de eredménnyel mégsem jártak. A luteránus 
egyházi férfiak közül még Wiehern tette leginkább ma- 
gáévá Huber elgondolását, de 6 olyan szövetkezeteket kí- 
vánt, amelyekbe a pénzzel rendelkező tőkések a nincs- 
telenek megsegítésének vágyától áthatva vonulnának be. 
Ha ugyanis az , atyát", a vállalkozót kikapcsolják, mondá, 
akkor az egész építmény összeomlik. Az általa javasolt 
szövetkezetek nem önálló, saját erejükre támaszkodó 
egyesülések, hanem patriarchális munkaközösségek gya- 
nánt működtek volna, úgy amint azt — Troeltsch sze- 
rint — Luther eszménynek állította hívei elé. Wiehern 
fáradozásai meghiúsultak, részben talán azért is, mert 
a luteránus egyház kezdettől fogva rossz szemmel nézte, 
ha papjai beleavatkoztak a szociális küzdelmekbe. Amíg 
Angliában a keresztény szocialisták az 1851/52. évi- 
sztrájkoknál nyíltan a munkásság pártjára kelhettek s 
egyházuk, ha nem is fogadta lelkesedéssel, mégis csak 
eltűrte azt, addig a német luteránus egyház, amely fel- 
tétlen behódolást kívánt az ,.Isten által létesített" állam- 
hatalomnak, a szociális kérdésben egyedül az állam maga- 
tartását vette iránvadónak. Wiehern is kénytelen volt 
hangsúlyozni hűségét és tiszteletét a világi felsőbbség 
iránt. A hatalomnak ilyen kiszolgálása, bármennyit tett 
a német államegyház a betegápolás és szegénygondozás 
terén, fokozatosan elidegenítette tőle a munkásokat. Tel- 
jes lelkiismereti szabadsággal, gátlások nélkül egyedül a 
katolikus főpap, Ketteler állhatott elő. 

Ketteler még püspöki méltóságának elnyerése előtt, 
1848-ban kezdte meg beszédeit a mainzi dómban a jelen- 
kor nagy szociális válságáról. Ezekben a beszédeiben 

Aguinói Szent Tamás alapján fejtegette a keresztény 
társadalombölcselet tételeit, amelyek közül nem egy 
valósággal forradalmi újszerűség gyanánt hatott nemcsak 
a másvallásúak, hanem a katolikusok körében is. , Szocia- 
lisztikus szószéki beszédek" című újságcikkekben botrán- 
kozgattak rajta kortársai. Természetesen, amikor az elvek 
gyakorlati megvalósításainak módjaira vonatkozóan szin- 
tén oktatást kellett adnia, Ketteler is ingadozott, hiszen 
neki önmagától, elsőnek kellett felfedeznie a helyes 
utat. Nem csoda, ha elgondolásaiban nagy fejlődést lá- 
tunk. Kezdetben a hegyibeszéd követését is elegendőnek 
tartotta a társadalmi kérdés megoldására, később azon- 
ban, amint mélyebben megismerte a proletariátus szen- 
vedéseit s behatóbban áttanulmányozta Marx tanítását 
és Lassalle tevékenységét, maga sem bízott már a belső 
ember megreformálásának elegendő voltában, hanem in- 
tézményeket sürgetett. Egyik beszédében, rámutatva 
arra, hogy Angliában a sorozatos sztrájkok milyen ked- 
vező mértékben emelték a munkabéreket, azt ajánlotta 
a német munkásoknak, hogy ők is tömörüljenek szer- 
vezetekbe, mert követeléseik mind jogosak, sőt némely 
pontokban nem is mennek eléggé messze. Hiába zúdul- 
tak fel ellene liberális köröben azzal, hogy a mainzi 
s harcos püspök" még Lassallenál is ártalmasabb dema- 
góg, Ketteler nem torpant meg. Anélkül, hogy akárcsak 
lényegtelen kérdésekben is összeütközésbe került volna 
egyházának tanításával, változatlanul hirdette tovább 
szociális eszméit, olyan eszméket, amelyeket protestáns 
oldalon egy lelkész sem mert megismételni. Ha a dol- 
gozóknak az evangéliumba ágyazott alapjogait — cseng 
ki fejtegetéseiből — az állam nem biztosítja, akkor a 
munkásság kiharcolhatja ezeket az államhatalom ellenére 
is, amely ebben az esetben nem teljesítette kötelességét, 
az egyház pedig ilyen kötelességmulasztással szemben az 
elnyomottak oldalán áll. A szociális kérdés megoldásának 
legfőbb eszközéül jóidéig ő is a termelő szövetkezeteket 


41 


tekintette, de úgy vélekedett, hogy ezek saját erejükből 
nem élhetnek meg, hanem rá vannak utalva a felebaráti 
szeretet művére, a tehetősebbek önkéntes megadóztatá- 
sára. Ketteler ugyarus eleinte az államot kívül akarta 
hagyni s így ellenkezően, mint Lassalle a szövet- 
kezetek pénzelésébe sem óhajtotta bevonni. Később azon- 
ban maga is arra az álláspontra helyezkedett, hogy a 
gazdasági hatalmakkal szemben a munkásosztály nem 
nélkülözheti az állam hathatós támogatását. Államtani 
vizsgálódásai mindinkább meggyőzték arról, hogy az ál- 
lamnak szociális téren közvetlen feladatai vannak s kü- 
lönösen súlyos feladatok hárulnak a liberális államra. 
,Ez az állam — úgymond — a maga törvényhozásával 
jogtalanná tette a munkát; köteles tehát a munka jog- 
védelmének helyreállításán együttműködni." Hosszú út 
volt, amíg Ketteler eljutott a szociálpolitika szükséges 
voltának felismeréséhez, de akkor azután annál nagyobb 
bátorsággal fogott hozzá az első teendők megállapításá- 
hoz. Az a szociálpolitikai program, amellyel 1871ben 
megajándékozta a  centrumpártot, sem értékben, sem 
határozottságban nem áll mögötte a  szociáldemokrácia 
eisenachi programjának. Könnven ki lehet mutatni azt 
is, hogy a Ketteler által fogalmazott követeléseket húsz 
év múlva szinte változatlanul magáévá tette XIII. Leó 
pápa. A mainzi püspök tehát azzal, hogy a skolasztikus 
természetjog felélesztésével alapot és eligazítást nyújtott 
a szociális kérdéssel foglalkozóknak, megbecsülhetetlen 
hatást gyakorolt a katolikus egyházra, sőt az egész ke- 
resztény világra. Az ő életművé nyitotta meg a második 
korszakot a keresztény szociális irány fejlődésében, ne- 
vezetesen a szociálpolitika korszakát, amely felváltja a 
középkor iránt való gyermekded rajongást. 

Ketteler tanításában természetszerűen vannak  bizo- 
nyos egyenetlenségek s így azután tanítványai sorában 
három különböző csoport is hivatkozhatott reá. Az 
együk a Kolping-féle legényegyleti irány, amely a mun- 

kaadók bevonásával akarja megoldani különösen a kéz- 
művesek szociális kérdését. Ennek munkájából nőtt ki 
a katolikus népszövetségi mozgalom s részben a keresz- 
tény szakszervezkedés. A másik csoport a németországi 
, keresztény . szocializmus", amelyet a Ketteler szeminá- 
riumából kikerülő fiatal papok, Moufang és tanítványai, 
alapítottak. Jelszavuk az volt, hogy együtt kell küzdeni 
a szociáldemokratákkal abban a mértékben s addig a 
fokig, ameddig a liberalizmus megdöntéséért folyó harc 
kívánja. Kettelernek korporációs gondolatát vette át és 
fejlesztette tovább a harmadik csoport, amelynek Franz 
Hitze a teoretikusa. Ketteler ugyanis utolsó szociálpoli- 
tikai tervezetében a szabad szakszervezeteket állította 
oda ,még tökéletlen? példaképül, amelyeknek mintájára 
az egész munkásrendet meg kell szervezni, és pedig az 
állam segítségével. Ketteler ezeket a szervezeteket állami 
kényszercéhekké szerette volna fejleszteni, olyasféle szer- 
vezetekké, mint a középkori céhek, amelyek önkormány- 
zattal bírtak. Hitze ezt az eszmét magáévá tette, sőt to- 
vább is ment rajta, amennyiben az egész államot rendi 
alapon szerette volna megújítani. Szerinte a politikai 
parlamentet a hivatási rendek képviseletével kell felvál- 
tani. Hitzenek ebben az elgondolásában sok volt még 
a medioevalizmusból, de ő már racionalista, akárcsak a 
szocialisták, mert a kor szükségleteinek megfelelően 
akarta formálni az intézményeket s elsősorban nem a 
szeretettől, hanem az észszerüség belátásától remélte az 
új társadalmi és gazdasági rend elfogadását. Meg kell 
azonban jegyeznünk, hogy Hitze maga sem hitte máról- 
holnapra megvalósíthatónak tervét s ezért pillanatig sem 
feledkezett meg a napi szociálpolitikai teendők  sürge- 
téséről. 

A német katolikusok szociálpolitikai iránya nem ma- 
radt hatás nélkül a luteránusokra sem. Rudolf Todt köz- 
tük az úttörő, aki az evangéliumhoz nyúlt vissza helyt- 
álló szociális elvekért, majd pedig az igehirdetéssel be 

nem érve, gyakorlati munkáért is kiállt. Eszményként 
kialakult előtte egy olyan államszocializmus, amelynek 
fundamentuma a keresztény erkölcstan. A szocializmus- 
nak ez az egyetlen formája, amelyet — protestáns böl- 
cselők — szerint a luteránus keresztény elfogadhat. 
, Staatssozialist" címmel folyóiratot is adott ki, amelynek 
Adolf Wagner, Rudolf Meyer és Adolf Stoecker vol- 
tak munkatársai. Az utóbbi Todtnál is nagyobb befolyást 
gyakorolt a luteránusok magatartására. Stoecker  politi- 
kai programot dolgozott ki 1878ban a Todt által alapí- 
tott keresztény szociális munkáspárt részére. , Egészsé- 
ges szocializmust" kivánt, amin keresztény és monarchi- 
kus alapon nyugvó államszocializmust értett. Híve volt 
a közüzemek terjeszkedésének és a mumkásvédelmi in- 
tézkedéseknek, de az állami ellenőrzés alá helyezendő 
szakmai szövetségektől természetszerűen megtagadta az 
önkormányzatot. Bármennyire mérsékelte azonban  re- 
formterveit, egyháza mégsem foglalt állást mellettük, sőt 
az evangélikus legfelső egyháztanács 1879-ben egyene- 
sen megtiltotta neki is, mint többi papjainak, a politikai 
ténykedést. A császár pedig, mint a luteránus püspöki 
kar feje, nemsokra rá végképp letörte a haladó papsá- 
got azzal a hires kijelentésével, hogy: , Christlich-sozial 
ist Unsinn!" A fiatal protestáns papság egy része azon- 
ban még Stoeckernek adott igazat. Ezek a papok 1890- 
től kezdve a Stoecker által életre hívott evangélikus szo- 
ciális kongresszusokon jöttek össze. Már az első ülésen 
feltűnt Friedrich Naumann radikális iránya. Naumann 
teljes szabadságot követelt a munkásszervezeteknek, síkra 
szállt az üzemi választmányok mellett, elkerülhetetlen- 
nek mondotta az osztályharcot s a szociáldemokráciának 
csak anyagias világnézetét támadta. A gyakorlati köve- 
telményeket azonban — úgymond — esetenként kell 
megszabni, mert a szükségletek állandóan változnak. Ez 
a nézete magyarázza meg Naumann későbbi magatar- 
tását, amikor a szociális kérdésben is híve lett Bismarck- 

nak: , Az életben szükség van mindkettőre, a vasökölre 
és Jézus kezére, idő és hely szerint". Az evangélikusok 
szociális mozgalmának a tárgyalt korszakban ezzel vége 
is szakadt. 

Visszatérve már most a katolikusok szociális tévé- 
kenységére, meg kell ismételnünk, hogy Ketteler hatása 
messze túlterjedt a német határokon. Franciaországban 
Tour du Pin márki és Albert de Mun gróf, mindketten 
világiak, indultak nyomdokaiban. Ez a két francia fő- 
nemes hivatásos katonatiszt volt. Az 1870/71 es háború- 
ban német fogságba estek s itt ismerkedtek meg Ketteler 
írásaival, amelyeknek olvastára az a meggyőződésük tá- 
madt, hogy hazájukat akkor tehetik ismét naggyá, ha 
küzdenek a francia forradalom szelleme ellen s a mun- 
kásosztályt megelégedett államfentartó réteggé teszik. A 
békekötés után szabadságukat visszanyervén, különösen 
de Mun, aki eszméiért még katonai pályafutásáról is 
lemondott, egymásután szervezte meg" a munkásköröket, 
amelyeknek működése egy új szociális mozgalom, a Hegei 
iskola kialakulására vezetett. Ez az iskola, szemben a 
Freppel püspök vezetése alatt álló liberális csoporttal, 
az angersi iskolával, messzemenő szociálpolitikai köve- 
telményekkel lépett fel. De nemcsak  Németország- 
ban és Franciaországban jutott  túlsúlyra Ketteler 
hatása alatt a szociálpolitikai irány, hanem másutt is. így 
Ausztriában Kari von Vogelsang báróésAlois von Liech- 
tenstein herceg, Svájcban Caspar Decurtins, Angliában 
a nagytekintélyű Edward Manmng bíboros buzgólko- 
dott. Hogy álláspontjukat nagyobb súllyal ruházzák fel 
és tévedésektől mentesebben értelmezzék a katolicizmus 
szociális tanítását, a haladásnak ezek a hívei 1884-ben 
, Union de  Fribourg? néven egyesületbe tömörültek, 
amely sorozatos ülések után emlékiratot dolgozott ki a 
Szentszék számára. Az emlékiratban, amelyet Mermil- 
lód bíboros, genfi püspök nyújtott át a pápának, az 
egyház megnyilatkozását kérték a vitás alapkérdésekben: 

vájjon igazuk van-e azoknak, akik az állami védelmet 
csak a teljesen elhagyottakra és megélhetés nélkül le- 
vökre vélik korlátozandónak? ha pedig azoknak van iga- 
zuk, akik szociálpolitikát és szociális reformokat kiván- 
nak, miként kell hozzányúlni a kivitelhez, hogy az állami 
intervenció ne fajuljon államszocializmussá? A tudóso- 
kon és politikusokon kívül az egyház döntését kérték 
maguk a munkások is, akiknek zarándoklatait olyan szó- 
szólók vezették XIII. Leóhoz, mint Manning és Gibbons 
bíborosok, utóbbi az amerikai katolikusok vezéregyéni- 
sége. A pápa egy körlevélbe foglalta válaszát, — címe 
szerint ,A munkások helyzetéről", kezdő szavai után 
, Rerum Novarum?" — amely a szociális katolicizmus 
alapokmánya lett. 


A , RERUM NOVARUM? ENCIKLIKA 


XIII. Leó szociális körlevelének megjelenése kiemel- 
kedő dátummá tette 1891 május 15-ikét az újkor társa- 
dalmi történelmében. Ez a körlevél ugyanis egyrészt 
doktnnális összefoglalása azoknak az eszméknek és moz- 
galmaknak, amelyek a múlt század elejétől kezdve külön- 
böző erővel, országonként más hatással járták át az 
egész kereszténységet, másrészt megindítója a tevékeny 
szociális munkának, amely benne biztos mederre és szi- 
lárd keretekre talált. 

A maga idejében mindenekelőtt úttörést jelentett 
XIII. Leónak az a bátor deklarációja, hogy az államnak 
joga és kötelessége, hogy a szociális kérdés megoldása 
végett messzemenő pozitív erőkifejtést végezzen. Ez a 
tétel már logikusan folvt a pápának előző körleveleiből 
— , Immortale Dei", 1885; , Libertas", 1888; , Sapientiae 
Christians", 1890, - amelyekben az organikus állam- 
felfogás mellett szállt síkra. A pápa hangoztatja ezek- 
ben, hogy az állam nem öncél, hanem csak eszköz és az 
a feladata, hogy az alattvalók javáról gondoskodjék. 
Minthogy pedig a közjó csak az isteni törvénnyel egyet 

értésben munkálható, az állam, ha nem veszi figyelembe 
Isten parancsait, nemcsak a világ teremtőjével és fen 
tartójával szemben követi el a legnagyobb jogtalanságot, 
hanem polgáraival szemben is, akiknek javát nem szol- 
gálja. Leó ezzel visszaadta az állameszmének erkölcsi nor- 
mativ tartalmát, amit nem tudott megtenni az állam- 
bölcseleti darwinizmus, liberalizmus, pozitivizmus és szo- 
dializmus. Az államnak ezt a létokát és az osztóigazsá- 
gosságot hívja segítségül Leó, amikor megalapozza az 
állam szociális kötelességét. , Mert — úgymond a pápa 
— amint a rész és az egész bizonyos tekintetben ugyanaz, 
akként az, ami az egészé, valamiképpen a részé is A 
szigorú méltányosság követelménye, hogy az állam gond- 
ját viselje a proletárnak, hogy a dolgozó abban a mér- 
tékben, amelyben a közjóhoz hozzájárul, a maga hánya- 
dát meg is kapja. Ez a gondoskodás senkinek sem jelent 
kárt, sőt inkább mindenkinek javára válik, meit az ál- 
lamegésznek is legnagyobb érdeke, hogy éppen azok, 
akiknek a szükséges javak termelését köszöni, ne sülyed- 
jenek nyomorba". A szociálpolitika szükségességének 
ilyen klasszikusan rövid igazolása után Leó minden té- 
nyezőt felhív: államot, egyházat és társadalmat egyaránt, 
hogy céltudatosan és egységesen fogjanak össze a mun- 
kásság kiemelésére az emberhez nem méltó helyzetből. 
Hangsúlyozottan figyelmeztet ugyanis, hogy nem egye- 
dül az állam feladata a társadalom egészséges megrefor- 
málása. Különben is, ha az állam maradna az egyetlen 
tényező, ez szükségszerűen rideg abszolutizmusra, egy 
párt, vagy osztály egyoldalú zsarnokságára vezetne. Ve- 
szedelmes lenne ez azért is, mert az állam így átlépné 
azokat a határokat, amelyeket szem előtt kell tartania. 
Az egészséges magánkezdeményezés visszaszorítása ugya- 
nis az államhatalom természetes jogkörén kívül fekszik. 
A szociális fejlődés  síkjáról tekintve XIII.  Leónak 
korszakos érdeme, hogy a munkások szervezkedési jogát 
egyenesen a természetjogra vezeti vissza. A munkások 

nak, úgymond, az államhatalom tetszésétől függetlenül, 
joguk van arra, hogy gazdasági és társadalmi érdekeik 
megvédésére egyesületeket alkossanak és ezzel a közös- 
6égben adódó nagy erővel pótolják egyéni gyengeségü- 
ket. Itt azonban mindjárt felhívja figyelmünket a pápa 
arra, hogy a munkásmozgalom nem lehet , osztályharc", 
hanem rendi mozgalommá kell válnia, amelynek leg- 
" főbb szabálya a közjó. Ebben a közjóban kell ugyanis 
megtalálnia az egyénnek a maga javát is. Ebből követ- 
kezik viszont, hogy nemcsak az egyéni boldogulásnak, 
hanem a közjónak is követelménye az igazságos munka- 
bér és a megfelelő munkaidő. Ami a munkabért illeti, 
Leó először is szembeszáll az individualista liberalizmus 
tanával és kimondja, hogy a bér még nem lesz igaz- 
ságos tisztán azért, mert annak összegében mindkét szer- 
ződő fél, a munkaadó és a munkavállaló megegyezett. A 
munkás ugyanis azért dolgozik, hogy megszerezze élet- 
fentartásának eszközeit, hiszen számára a munka a ke- 
nyérhez jutás egyetlen módja. A munkásnak viszont 
nemcsak joga van az élethez, hanem kötelessége is élni. 
A munkaadók és munkavállalók szerződési szabadsága 
fölött ott van tehát még a , természetes igazságosság" tör- 
vénye, amely azt követeli, hogy a bér elégséges legyen 
a mértékletes és tisztességes életfentartáshoz. E minimá- 
lis követelményen felül az is kívánatos, hogy a munkás 
meg is takaríthasson valamit béréből, hiszen öreg nap- 
jaira, betegség és rokkantság esetére is gondoskodnia kell 
magáról és családjáról. Itt van tehát a forrása annak a 
mai szociálpolitikában általános tételnek, hogy a szociális 
biztosítások a munkabér kiegészítését szolgálják. Az 
igazságos bérnek az is a célja, hogy minél több munkás 
váljék biztos egzisztenciáju polgárrá. Ennek érdekében 
az állami törvényhozásnak gondot kell fordítania arra, 
hogy a munkások értékálló tulajdont szerezhessenek. A 
munkaidő tekintetében a pápa nem sematizált, mert böl- 
csen tudta, hogy abszolút uniformitást nem lehet kívánni 


48 


a gazdasági életben. Alapelvként kimondja azonban, 
hogy a munka és a pihenés időtartamának a munka ne- 
méhez, helyéhez, valamint a munkás testi erejéhez kell 
igazodnia. Amire például a felnőtt és erős férfi képes, 
arra képtelen a nő, vagy a gyermek. 

Szemben a liberális kapitalizmussal és a marxi szocia- 
lizmussal Leó úgy vélekedik, hogy a gazdasági életnek, 
a gazdaságpolitikának problémáit általában csak a tér- 
melés tényezőinek együttműködése, a korporatív  szer- 
vezkedés oldhatja meg. Nemcsak a tárgyalt körlevélben, 
de számtalan beszédében is kifejezte a pápa azt a bizako- 
dását, hogy a jövőben a munkaadók és munkások ismét 
közös szervezetben fognak dolgozni a közjóért. Termé- 
szétesnek kell azonban találnunk, hogy a pápa a szellem- 
nek, a társadalmat eltöltő léleknek még a törvényeknél 
és intézményeknél is nagyobb fontosságot tulajdonít. A 
kereszténységnek ezért van nélkülözhetetlen szerepe és 
feladata a társadalmi válságban. Neki kell hirdetnie a 
szeretetet és megnyitnia azokat a felsőbbrendű erőforrá- 
sokat, amelyekből a szeretet táplálkozik. 

Ez a gerince annak a társadalombölcseletnek, amely" 
lyel XIII. Leó megajándékozta az emberiséget. A maga 
korában reveláció és egyben revolúció volt a , Rerum 
Novarum". Reveláció volt annyiban, hogy felfedte a 
, Sötét" középkor nagyszerű hagyományát, amelyet az 
új gazdasági elméletek eltemetni véltek. Revolúció volt 
azért, mert a metafizikát vitte harcba a magát nem- 
csak módszernek, hanem világnézetnek hirdető s a ,,ter- 
mészetes fejlődés" érctörvényét valló pozitivizmus ellen. 
Évtizedekre véget vetett a katolikusok körében az alap- 
kérdések vitájának s bár a Róma iránt engedelmeseknek 
sem kell benne a csalatkozhatatlan tanítóhivatal szózatát 
látniok, mégis egységes felfogást teremtett olyan súlyos 
problémákban, minő az állam beavatkozási joga, a szak- 
szervezeti szabadság, a magántulajdon és a munkabér. 

A pápa azzal, hogy kötelességévé tette a papságnak a 

szociális kérdéssel való foglalkozást, a ,Rerum Nova! 
rum" tételeinek terjesztéséről is gondoskodott. A pápai 
tanítás nyomán az egyetemi tanszékeken és a sajtóban 
is hangot kapott a katolikus társadalombölcselet és szo- 
ciálpolitika. A könyvecskénkben már említetteken kívül 
a régebbiek közül Olaszországban Toniolo, Spanyolor- 
szágban — Cepeda, — Belgiumban  Godefroid, — Deploige, 
Beck, Franciaországban Dehon, Pascal, Antoine, Goyau, 
Svájcban Weiss, Németországban  Cathrein,  Hertling, 
Pesch, Lehmkuhl, az Egyesült Államokban Keane, Ausz- 
triában Küfstein gróf nevét jegyezhetjük fel. Az újabbak 
sorában Biederlack, Bnefs, Brauer, Jostock,  Messner, 
NellBreuning, . Bureau, — Garriguet, — Renard, — Defourny 
Llovera és a magyar P. Horváth Sándor végeztek, illetve 
végeznek különösen értékes munkát. Nagy fontosságuk 
van az ú. n. szociális heteknek, amelyek, mint évenként 
visszatérő értekezletek, a legtöbb kulturországban meg- 
honosodtak. A nagyérdemű  , Union de  Fribourg", 
amelyről már szó volt, a , Rerum Novarum" megjele- 
nésével befejezettnek tekintette feladatát és feloszlott. 
Ezzel sajnálatosan megszűnt a szociális katolicizmus 
nemzetközi tudományos központja. Valamelyest pótolja 
azonban ezt a hiányt a , nemzetközi tanulmányokat 
végző katolikus egyesülés", — , Union Catholigue dÉ 
tudes Internationales"? —amely a háború után ugyancsak 
Fribourg székhellyel alakult meg s a nemzetközi munka- 
ügyi hivatallal való együttműködés céljából szociális kér- 
désekkel is foglalkozik. Biztató tevékenységet fejt ki 
továbbá a Mercier bíboros által 1920-ban alapított mali- 
nesi egyesülés — , Union de Malines? — amely be- 
vallottan nemzetközi jellegre törekszik s 1929-ben ki- 
adott , szociális törvénykönyvével" (Code social) általá- 
nos figyelmet keltett. 

XIII. Leó nemcsak feljogosította, hanem egyenesen 
kötelezte az államhatalmat, hogy a közjó által megkívánt 
mértékig beleavatkozzék a gazdasági életbe. A körlevélre 
támaszkodó keresztény szociális irány tehát 1891 után 
a leghatározottabban síkra szállt a szociálpolitika mellett. 
Idetartozó . kezdeményezések azelőtt sem hiányoztak, 
most azonban rendszeres eljárássá váltak s a reálpolitikai 
szempontok a nem-katolikus egyházak képviselőit is, leg- 
alább elvben, csatlakozásra bírták. Ahol ilyen  termé- 
szetű pártpolitikai megmozdulások a siker reményében 
történhettek, vagy éppen a helyzetből adódtak, országos 
és községi pártok alakultak, olykor kifejezetten , keresz- 
tény szociális" elnevezéssel. A szegényebb néposztály, 
különösen az ipari munkásosztály érdekét szolgáló számos 
törvényi rendelkezés vagy a keresztény pártok alkotása, 
vagy legalább a kezdeményezést igényelhetik maguknak 
keresztény politikusok, mint pl. Franciaországban, ahol 
életerős katolikus párt máig sem tudott létrejönni. Né- 
metországban Hitze, Gröber, Stegerwald, Marx, Brauns, 
Brümng, Ausztriában Liechtenstein herceg,  Schleicher, 
Lueger, — Seipel, — Hollandiában —Schaepmann, —  Nolens, 
Franciaországban de Mun, Lemire, Gayraud,  Lerolle, 
Olaszországban . Meda, Svájcban  Decurtins, — Python, 
Montenach báró, Luxemburgban Prüm és Bnncour, Bel- 
giumban Hellepute, Renkin, Carton de Wiart azok a 
nagyképzettségü keresztény politikusok, akik felveszik a 
küzdelmet egyrészt a liberálisokkal, másrészt a  forra- 
dalmi pártokkal. 

A keresztény szociális politika érdemeinek megálla- 
pítása egyértelmű lenne a legutóbbi 40—50 esztendő 
szociális törvényhozásának kritikai taglalásával, miért is 
meg kell elégednünk főként az úttörő kezdeményezések- 
nek vázlatos ismertetésével. Általában alapkövetelménye 
volt ennek a politikának a demokrácia és a szociális jó- 
lét. Bizonyos, hogy valamennyi országban akadtak a 

mozgalomnak kiválóságai, akik ellenezték a demokrácia 
lényeges kellékének vélt általános szavazati jogot, de 
ezek mindig a kisebbséget képviselték. Ausztriában 
Liechtenstein herceg csoportja, Németországban a cent- 
rumpárt mindig síkra szállt a politikai jogok kiterjesztése 
mellett. Az Egyesült Államokban és Franciaországban is 
a keresztény szociálisok követelték a haladást politikai 
I téren. Belgiumban a katolikus többség vétette bele az 
alkotmányba az általános szavazati jog elvét. Ami a má- 
sik alapkövetelményt illeti, ennek őszintesége kitűnik 
abból is, hogy a világ első munkaügyi minisztériumát 
Belgium katolikus kormánya állította fel 1900-ban. A 
demokráciát és a szociális jólétet azonban nemcsak álta- 
lános elvi program útján, hanem gyakorlati részletkér- 
désekben is igyekeztek előbbrevinni a keresztény politika 
szószólói. 

Az 1897. évi zürichi nemzetközi munkásvédelmi kon- 
gresszuson, amely nagy szerepet játszott a szociálpolitika 
történetében, egy katolikus pap, Beck fÍnbourgi egyetemi 
tanár a vasárnapi munkaszünetre vonatkozóan javasla- 
tot nyújtott be, amelyet el is fogadtak. A kongresszus 
felszólítására a luxemburgi parlamentben Prüm, a fran- 
cia kamarában Lemire, a svájci szövetségtanácsban De- 
curtins állt elő  törvényjavaslattal. Németországban a 
centrum vitte keresztül a vasárnapi munkaszünet tör- 
vénybeiktatását. 

A francia kamarában de Mun már 1889-ben java- 
solta a heti munkaidőnek 58 órában való megállapítását. 
A lillei katolikus kongresszus 1895-ben a tíz órás munka- 
nap mellett hozott határozatot. A belga katolikus liga 
akként formulázta követelését, hogy a munkásság bevo- 
násával iparáganként szabályozzák a munkaidőt. A né- 
met birodalmi gyűlésben Hitze 1895-ben 60—62 órás 
munkahét megállapítását kérte. A belga parlamentben 
Hellepute javaslatot nyújtott be az éjjeli munka megtil- 
tására vonatkozóan, kivéve a folytonos üzemeket. 

A holland katolikusok szövetsége 1897-ben választási 
programba vétette a gyermekes nők ipari munkatilalmát. 
A spanyol katolikusok tarragoniai kongresszusának fel- 
szólítására a kormány 1899-ben példásan szabályozta a 
nők és gyermekek munkáját. A törvény megtiltja a 10 
évnél fiatalabbak ipari foglalkoztatását, 10—14 éves ko- 
rig az iparban napi 6, a kereskedelemben 8 órai munkát 
engedélyez, 14—16 éves korig pedig 8, illetve 10 
munkaórát; a  bányamunka 16 éves korig tilos; 
a nők maximális munkaideje napi 10 óra, közben 
legalább 2 órás pihenővel. Németországban a centrum 
1899ben a kereső nők életviszonyainak hatósági meg- 
vizsgálását követelte s a birodalmi gyűlés utasította is 
erre az iparfelügyeletet és a statisztikai hivatalt. Carton 
de Wiart indítványára a belga parlament 1899-ben 
megszigorította a női és gyermekmunka . iparfelügyeletét. 
A francia kamarában de Mun ismételten felszólalt a nők 
éjjeli munkájának eltiltása mellett. Érdekességből meg- 
jegyezzük, hogy a zürichi munkásvédelmi kongresszuson 
a katolikusok a nők ipari foglalkoztatásának fokozatos 
megszüntetését követelték, de a szocialista többség, köz- 
tűk Bebel és Zetkin Klára, elvetette a javaslatot. 

A családi munkabér jogossága felől az ethikusok és 
szociológusok még javában vitatkoztak, mikor a mozga- 
lom már mellette foglalt állást. Így határozott 1892-ben 
a genovai katolikus kongresszus, 1894-ben a svájci kato- 
likus "munkásszervezetek értekezlete, Belgiumban pedig 
a katolikus párt politikai programjába is vette. A iran- 
cia kamarában katolikus politikusok szervezték meg az 
úgynevezett  , familiaux" csoportját, amely immár év- 
tizedek óta küzd a sokgyermekes családokért. Ez a cső- 
port vívta ki az 1928. évi törvényt, amely messzemenő 
adózási, vasúti és  katonakötelezettségi kedvezményeket 
biztosít a sokgyermekes családoknak s a negyedik gyér- 
mektől kezdve gyermekenként évi 360 frank állami se- 
gélyt juttat. Katolikus kezdeményezésre épült ki minde- 

nütt a családi bérpótlékot folyósító kompenzációs pénz- 
tárak rendszere is, amelyről a következő fejezetben szó- 
lunk. A német centrum a weimari alkotmányba is be- 
iktatta, hogy a sokgyermekes családoknak a teljesített 
szolgálat fejében joguk van állami támogatásra. Vala- 
mivel később ilyen értelmű alkotmánymódosító javaslat- 
tal léptek fel a belga katolikusok. 

A munkások szervezkedési szabadságát a keresztény 
szociális pártok kezdettől fogva követelményeik sorába 
iktatták. A német katolikusok már 1894-ben kimondot- 
ták a kölni kongresszuson: , Az állam egyik legfőbb fel- 
adata, hogy biztosítsa és előmozdítsa a hivatási szervez- 
kedés kifejlődését". Igaz, hogy a centrum egyideig nem 
akarta megengedni a szakszervezetek politikai tevékeny- 
ségét, de a századvégi szociális harcokban hathatósan 
pártját fogta a munkásságnak. Az 1897. évi kézműipari 
törvény szociális áthangolása Hitzenek köszönhető. A 
centrum már 1899-ben javasolta munkakamara létesíté- 
sét, amelynek révén a munkásságot is be lehetne vonni 
a szociális törvények kidolgozásába. Érthető, ha a cent- 
rum készségesen közreműködött a weimari alkotmány 
megszövegezésében és örömmel fogadta a tanácsgondo- 
latot tartalmazó  165-ik paragrafust. Az osztrák biro- 
dalmi gyűlésben Liechtenstein herceg szállt síkra először 
1891-ben a társadalomnak hivatási alapon történő újjá- 
szervezése érdekében. A keresztény szociálisok harcolták 
ki itt az 1897. évi ipartörvényt, amely a tanonckérdés- 
nek akkor legmodernebb rendezését jelentette. Francia- 
országban de Mun agitációjának nagyrésze volt az 1889. 
évi szindikális törvény létrejöttében, amely perképes és 
ingatlannal is rendelkezhető jogi személyeknek ismerte 
el a szakszervezeteket. Belgiumban a katolikuspárti kor- 
mány vitte keresztül 1898-ban a szakszervezeti törvényt, 
amely a kollektív szerződések tekintetében nemcsak az 
egyes szakmai szervezeteknek, hanem a szakszervezeti 
központoknak is megadta a perlési képességet. Hollandiá- 


54 


ban a katolikusok tevékenyen közreműködtek a munka- 
kamarákra vonatkozó törvény kidolgozásában.  Olaszor- 
szágban az 1894. évi római, Spanyolországban a már 
említett tarragoniai, Svájcban az 1893. évi luzerni kon- 
gresszus hozott határozatokat a  szindikális jogokról. 
Angliában és Amerikában Manning, illetve Gibbons bí- 
boros tette magáévá a munkásság ezirányu követeléseit. 
A keresztény szociális pártok természetszerűen a sztrájk- 
jogot is beleértették a szakszervezeti szabadság fogal- 
mába. Németországban például a centrum 1899-ben 
hosszú politikai küzdelem után megbuktatta az úgyne- 
vezett  fegyház-törvényjavaslatot, — amely lehetetlenné 
tette volna a koalíciót. 

A belga katolikusok dicsősége, hogy nekik sikerült 
először rést ütniök a szerződésszabadság elvén. Mousset 
és Colfs katolikus képviselők 1896-ban olyan záradék 
beiktatását javasolták a versenyszállítási feltételek közé, 
amely a munkások részére legkisebb béreket biztosít. 
Bruyn földművelésügyi miniszter, mint a kormány kép- 
viselője, a javaslat ellen szólalt fel, majd a hangulat lát- 
tára megígérte, hogy a bérminimum garantálásával kí- 
sérletet fog tenni. A kísérletek annyira beváltak, hogy 
nemsokára a törvényhozás kötelezővé tette az eljárást az 
összes hatósági közmunkáknál. A belga példa nyomán a 
szociáldemokraták hasonló javaslattal léptek fel a francia 
parlamentben s Millerand eleget is tett kívánságuknak. 
A szociális biztosításoknak bérkiegészítő jellege magya- 
rázza, hogy a keresztény szociális irány valamennyi or- 
szágban harcolt és harcol a társadalombiztosítás minél 
teljesebb kiépítéséért. 

Ha a kollektivista iskola ellenében védelmére is kel- 
tek a keresztény pártok a tulajdonjognak, mindenkor 
szembeszálltak azzal a liberális felfogással, amely elvben 
korlátlan jogot akar adni a tulajdonosnak. A keresztény 
pártok  tulajdonpolitikáját dinamikusnak lehet mondani, 
amennyiben a javak demokratikus megoszlására, a kis- 

tulajdonok  szaporítására törekszik. Egyrészt valósággá 
akarja tenni a magántulajdon szociális funkcióját, más- 
részt minél több embert hozzá akar juttatni értékálló 
vagyonhoz. Belgium katolikuspárti kormánya 1897-ben 
törvényt hozott a kisbirtokok átírási költségeinek csök- 
kentéséről, feltéve, hogy a vásárló maga műveli meg a 
földet. Lemire 1894-ben a családi vagyon elárverezhe- 
tetlensége és a családi törzsvagyon létesítése érdekében 
terjesztett be indítványt a francia kamarában. Javasla- 
tainak nagy része az idők folyamán törvénnyé is vált. 
A ,Rerum Novarum" kívánságának megfelelően a ke- 
resztény szociális pártok az egyéni magántulajdon mel- 
lett a kollektiv tulajdonokért is síkra szálltak. Nagy 
szerepük van abban, hogy Franciaországban, Belgium- 
ban, Ausztriában és Németországban a törvényhozások 
rendezték a községi birtokok jogi helyzetét és megadták 
a birtokképességet a szakszervezeteknek. A tőke mikénti 
felhasználásával kapcsolatban megemlítjük, hogy a ke- 
resztény pártok részéről sürün történtek kezdeményezé- 
sek a kapitalisztikus visszaélések megszüntetésére. Né- 
metországban a centrum 1897-ben hatékonyan segédke- 
zett a fiktiv tőzsdeügyleteket megtiltó törvény meghozá- 
sában s Belgiumban a szigorú részvénykibocsátási tör- 
vényt a katolikus párt vitte keresztül. 

A katolikus szociálpolitikusok hamar felismerték azt 
az igazságot, hogy a munkásvédelem csak akkor lesz tel- 
jesen hatályos, ha nemzetközivé válik. Nemsokkal az- 
után, hogy Frey ezredes a svájci szövetségtanácsban a 
világ legnagyobb ipari államainak megegyezését sürgette, 
de Mun 1884-ben a francia kamarában interpellációban 
szólította fel a kormányt, hogy vállalja magára egv olyan 
nemzetközi törvényhozás előkészítését, amely , lehetővé 
teszi minden állam részére, hogy a nemzeti közgazdaság 
veszedelme nélkül megvédje munkásait, azok feleségét és 
gyermekeit a munka túlhajtásai ellen". A szociáldemok- 

rácia elitcsapata, a német is csak két évvel később tett 

hasonló indítványt a birodalmi gyűlésben. A nemzetközi 
munkásvédelem megszervezésében a svájci Decurtins sze- 
rezte a legnagyobb érdemet. Az ő, valamint Favon ja- 
vaslatának köszönhető, hogy a svájci kormány 1889-ben 
egyezménytervezeteket dolgozott ki s azok megvitatására 
értekezletre hívta az európai kormányokat. II. Vilmos 
császár kívánságára azután Berlinben ült össze a konfe- 
rencia, amely, ha sok eredményt nem is ért el, kiinduló- 
pontja lett a nemzetközi szociálpolitikának. A zürichi 
munkásvédelmi kongresszus Decurtins indítványára  ha- 
tározta el a nemzetközi munkásvédelmi hivatal felállítá- 
sát, amelyet elődjének vallhat a mai nemzetközi munka- 
ügyi hivatal. Összefoglalva a katolikusok ezirányu tevé- 
kenységét, Goyau szavait idézhetjük: , A liberális állam 
olyan nemzetközi vallás hordozójának tekintette a katoli- 
kus egyházat, amely feszélyezi őt működésében. A halálos 
válságok elkerülése végett azután ez az állam kénytelen 
volt nemzetközi munkásjogot fogadni el. S a dolgok kü- 
lönös fordulata következtében főként a szociális katoli- 
cizmus lett az az erő, amely ezzel a nemzetközi joggal 
megajándékozta a modern társadalmat". 


INTÉZMÉNYEK ÉS SZERVEZETEK 


A ,Rerum Novarum"?" nemcsak a társadalmi tudo- 
mányok iránt való érdeklődést keltette fel s nemcsak a 
szociálpolitikai tevékenységet indította meg, hanem táp- 
láló, vagy éppen teremtő forrása lett egész sereg intéz- 
ménynek és szervezetnek. Itt is meg kell azonban elé- 
gednünk a legfőbbek ismertetésével s az általános kere- 
tek megrajzolásával. 


Nagyon fontosnak mondotta a pápa azt, hogy a tör- 
vények kedvezzenek a magántulajdon szellemének s 
amennyire csak lehetséges, tegyék általánossá a magá- 
tulajdont a népi tömegeknél. A katolikus kongresszusok 
hosszú sora karolta fel ezt a gondolatot, amelynek szol- 

gálatába csakhamar be is állították mindenütt a munkás- 
kertek intézményét. Ennek az intézménynek lényege az, 
hogy általa a kisemberek ingyenes, vagy olcsó parcella- 
bérletekhez juthatnak, amelyeken  konyhakertészkednek 
s amelyeket idővel saját tulajdonul is megszerezhetnek. 
A munkáskertnek gazdasági és szociális előnyei egyaránt 
jelentősek. A munkás egészségesen és gyümölcsözően 
használhatja fel szabad idejét, a kerti termények pótlé- 
kolják munkabérét, a családtagok otthoni környezetben 
végezhetnek hasznos tevékenységet, végül pedig a csa- 
Iád átsegítheti magát az időszaki munkanélküliségen. Az 
intézmény Franciaországból indult ki, ahol Hervieu asz- 
szony és Volpette jezsuita atya létesítették az első tele- 
pékét. Innen terjedt át különösen Svájcba, Oloszország- 
ba, Belgiumba és Németországba. 

Azt a célt, hogy a munkabér elegendő legyen a csa- 
Iád tisztes létfentartására, leghatékonyabban az ú. n. 
kompenzációs pénztárak intézménye mozdítja elő, amely 
szintén katolikus alkotás. Az első ,családi pénztárt" a 
francia Léon Harmel alapította val-desboisi üzemeinél. 
Az alapelv az volt, hogy a munkabíró családtagok össz- 
keresetéből a család minden egyes tagjára — az ünnep- 
napokat is ideszámítva — legalább napi hatvan centime 
essék. Ennek erejéig az esetleg még hiányzó összeget a 
, családi pénztár" folyósította. A pénztárt az üzemi mun- 
kások bizottsága igazgatta, míg a költségeket minden bér- 
levonás nélkül Harmel fedezte. Az ilyen áldozatkészség 
természetesen, ha elszigetelt marad, egyenlőtlen terheket 
ró a munkaadókra s azzal a veszedelemmel járhat, hogy 
a sokgyermekes munkáscsaládoktól mindenki szabadulni 
igyekszik. Ezen az egyenlőtlenségen és szociális hátrá- 
nyon kíván segíteni a kompenzációs pénztárak rendszere, 
mikor is nagyobb területi egységek munkaadói az általuk 
kifizetett , munkabérek összegének arányában közösen 
táplálják a bérkiegészítő pénztárt s így közömbös reájuk, 
hogy a saját üzemükben hány munkás részesül családi 

bérpótlékban. Ez az intézmény ma már elismerésreméltó 
eredménnyel működik a legtöbb kultúrországban. 

Ugyancsak a francia Harmelre tekint vissza az üzemi 
választmány intézménye. Harmel, akinek jelszava volt: 
A munkásért a munkás által", már a , Rerum Nova- 
rum" megjelenése előtt bevonta munkásait a szociális ér- 
dekü ügyek intézésébe, aminő a műhelyrend és a fe- 
gyelmi szabályzat megállapítása. A munkásoknak ilyen 
képviselethez való juttatásával a modern nagyipari ter- 
melésben is összhangot akart teremteni a munkaadó és a 
munkavállaló között. Németországban Hitze követett el 
mindent az üzemi választmányok meghonosítása érdeké- 
ben, de a munkaadók minden országban általában kevés 
megértést tanúsítottak. Ahol azóta törvényhozás tette 
kötelezővé az üzemi tanács intézményét, mindenütt a 
világháborút követő forradalom valósította meg a gon- 
dolatot, bár az korántsem bolseviki, hanem keresztény 
eredetű. 

Minthogy a szociális kérdés eszményi megoldását az 
jelentené, ha a tőke és a munka egy kézben egyesülne, 
a keresztény szociális irány képviselői mindenütt tévé- 
kényén résztvesznek a szövetkezeti életben. Igen sok or- 
szágban ők álltak a szövetkezeti mozgalom élére. Külö- 
nősen szép eredményt értek el a földmunkások és kis- 
gazdák szövetkezeti tömörítésében, ami kétségkívül leg- 
alkalmasabb eszköz az agrárszociális kérdés megoldására. 
Az ilyen irányú szervezkedés bámulatos mintaképe a 
belga katolikus parasztszövetség, a , Boerenbond" A kis- 
iparosság érdekeit a legényegyletek intézménye szolgálja, 
amelynek alapját a már említett német Kolping vetette 
meg. A ,Rerum Novarum" megjelenése csak fokozta az 
intézmény életerejét s mindenütt sűrűn épültek az egyleti 
otthonok, szállók és fellendültek az egymás látogatásán 
alapuló nemzetközi vándorlások. 

Az eddig tárgyalt intézményeknek, különösen a le- 
gényegyletnek, sajátos vonásuk, hogy felülről lefelé, te- 

kintélyi úton szólnak bele a szociális törekvésekbe, híven 
ahhoz a patriarchális alapvonáshoz, amely XIII. Leó kör- 
levelét jellemzi. A , Rerum Novarum"? ugyanis erőseb- 
ben hangsúlyozza a kantászt, mint a jogot, s a munkás- 
ság szervezkedését, vagyis a szociális helyzetnek alulról 
felfelé történő befolyásolását, inkább védelmi, mint re- 
formokat kiharcoló intézménynek szánja. XIII. Leó nem 
is beszél tulajdonképpeni szakszervezetekről, csak mun- 
kásegyesületekről, mint a korporatív szervezkedés elő- 
készítőiről. Azzal azonban, hogy a pápa félreérthetetle- 
nül állást foglal a szervezkedési szabadság mellett, köz- 
vetve mégis csak megalapítója lett a modern keresztény 
szakszervezetnek, ennek a legfontosabb  munkásintéz- 
ménynek, amelyben — éppen jelentősége miatt — a 
közvélemény egyedül szokta látni a keresztény szociális 
irány hordozóját. 

A keresztény szakszervezetek elődjei részben a né- 
met tipusu legényegyletek, részben a francia típusú mun- 
káskörök voltak. A kiválási és átalakulási folyamat ak- 
kor indult meg, amikor sok tekintetben illúziónak bizo- 
nyúlt a felsőbb osztályoknak az az áldozatkészsége, 
amelyre a legényegyleti és munkásköri vezetők számítót- 
tak. XIII. Leó élete vége felé maga is észrevette ezt s 
ekkor már számos levelében fejezte ki azt az óhaját, 
hogy a munkásságot önsegélyre és önkormányzatra ne- 
véljék. Addig azonban, amíg a szakszervezkedés a mai 
rbe terelődött, több kérdést el kellett dönteni.  Elő- 
szőr azt, hogy vegyes legyen-e a szervezet, tehát a mun- 
kaadók is helyet foglalhassanak-e benne. De Mun és 
iskolája a vegyes szervezkedést óhajtotta s 1895-ben 
egyenesen azt javasolták, hogy csak a vegyes szindiká- 
tusoknak adja meg a törvényhozás a jogi személyiséget. 
(Hasonló gondolat merült fel különben a német , Vé- 
rein für Sozialpolitik" kebelében is.) A vegyes szervez- 
kedés hívei arra hivatkoztak, hogy a külön munkásszer- 
vezet túlhangsúlyozza a gazdasági, az anyagi célokat s 

ezzel megnehezíti az organikus építőmunkát, vagyis a 
hivatási testületek kialakulását. A fejlődés azonban a 
párhuzamos szervezkedésnek, a külön munkaadói és kü- 
lön munkavállalói szindikátusoknak kedvezett. A végső 
cél, a korporatív szervezkedés tekintetében egyetértettek 
és egyetértenek a keresztény szociális irány képviselői. 
Voltak azonban, akik éppen a korporatív fejlődés meg- 
gyorsítása érdekében kötelező jelleggel kívánták  felru- 
házni a szakszervezeteket. Egy másik csoport elégséges- 
nek vélte, ha a szakszervezetnek csak olyan kiváltságo- 
kat adnak, amelyek kívánatossá teszik a munkások ré- 
szére a csatlakozást. A német, az osztrák és a Svájci is- 
kola a kötelező szakszervezkedés mellett, a francia iskola 
a szakszervezeti kiváltságok mellett szállt síkra. A vita 
egyébként ma is folyik. 

Az első keresztény szakszervezet, a dortmundi bá- 
nyászoké, 1894-ben létesült Németországban. Igen rövid 
idő alatt azután szinte valamennyi országban kihajtott 
és lendületes fejlődésnek indult a szervezkedés. A leg- 
erősebb szervezeteket Hollandiában találjuk, ahol nem 
egy szakszervezet saját bankkal és biztosító intézettel is 
rendelkezik. A gyakorlati élet mindenütt eldöntötte már 
azt a vitát, hogy  felekezetközi, vagy pedig tisztán 
katolikus, illetve protestáns  szakszervezeteket  állítsa- 
nak-e fel. Hollandiában és Svájcban külön szervezked- 
tek a katolikus és külön a protestáns munkavállalók, a 
többi országban általános keresztény jelleget öltöttek a 
szervezetek. Meg kell azonban jegyeznünk, hogy a ke- 
resztény szociális irány őszintén híve a munkavállalók 
egységének s ezért azokban az államokban, ahol világ- 
nézetileg semleges szakszervezeti mozgalom folyik, mint 
pl. Amerika legtöbb államában, Angliában és a skandi- 
náv országokban, a keresztény munkavállalók benmarad- 
tak az általános mozgalomban s legfeljebb hitbuzgalmi 
egyesületekben juttatják kifejezésre katolikus vagy  pro- 
testáns vallási közösségüket. 

A múlt század végéig csak a szociáldemokrata or- 
szágos szakszervezeti szövetségek álltak egymással nem- 
zetközi kapcsolatban, ami különös súlyt és tekintélyt 
biztosított nekik a  munkásvilágban. — Annak ellenére, 
hogy a katolikus szociálpolitikusok már hosszú évekkel 
előbb követelték a  munkásvédelemnek nemzetközi ki- 
építését, a keresztény szakszervezetek csak jóval később 
léptek a szociáldemokraták nyomdokaiba. Igaz viszont, 
hogy a keresztény munkásvezérek ismerték fel először a 
szakmánként való nemzetközi összefogás jelentőségét s 
így a szakinternacionálék létesítésével ők előzték meg a 
szocialistákat. 

Az első szakinternacionálé 1901-ben jött létre a né- 
met, a holland és a belga keresztény textilmunkások szak- 
szervezetei között. Ez az internacionálé, amely mindjárt 
sztrájk és munkáskizárás esetére is biztosította az ország- 
határokon átnyúló kölcsönös támogatást, döntő hatást 
gyakorolt a keresztény szakszervezetek fejlődésére. Az 
1908. évi közgyűlés, amelyen már a svájci, az olasz és 
az osztrák textilmunkások is képviseltették magukat, fel- 
szólítást intézett valamennyi ország keresztény munká- 
saihoz, hogy tömörüljenek szakszervezetekbe, a külön- 
böző országok keresztény szakszervezetei pedig nemzet- 
közi szövetségben egyesüljenek. A közgyűlés a mozgalom 
irányítására állandó titkárságot állított fel s ennek ve- 
zetését Stegerwaldra, a német keresztény szakszervezetek 
szövetségének akkori vezértitkárára bízta. 

A forrongó idők és a világháború rovására írandó, 
hogy a keresztény szakszervezetek nemzetközi szövet- 
sége csak 1920-ban tudott megalakulni. A szociáldemok- 
rata jellegű szakszervezeti internacionáléval (1919, Am- 
sterdam) és a vörös szakszervezeti  internacionáléval 
(1920, Moszkva) szemben ezt fehér internacionálénak 


62 


is szokták hívni. A szövetség székhelye a hollandiai Ut- 
recht. Tárgyalásainak és kiadványainak hivatalos nyelve 
a német és a francia. Az elnöki tisztséget 1928 óta B. 
Otte (német) tölti be; helyettes elnökök J. Zirnheld 
(francia) és H. Pauwels (belga); főtitkár P. J.  Serra- 
rens (holland). A tisztikar — mandátuma hat  esz- 
tendőre szól. A teljes hatalmat azelőtt az ülnökök tanácsa 
gyakorolta, ennek szerepét azonban 1928-ban az igaz- 
gató választmány vette át, amelyben a csatlakozott or- 
szágos szakszervezeti központok képviselői, a szakinter- 
nacionálék megbízottai és a munkásnők delegáltja foglal- 
nak helyet. A szövetséghez tartozó országos szakszerve- 
zeti központok taglétszáma 1932 január 1-én a következő 
volt: 


Ausztria: keresztény szakszervezetek központi 
Belgium: keresztény" szakszervezetek általános 
Csehország: "német "keresztényőszakszervezetek 


szövetsége a cseh államterületen . ............... 29.437 ., 
országos cseh keresztény szociáhs szakszer- 

vezeti bizottság...................sssleessesereees 17.680 ,, 
Franciaország: keresztény munkásszövetség 102.000 ., 
Hollandia: katolikus munkásszövetség........... 184.055 


keresztény nemzeti szakszervezeti szövetség  103.155 .. 
Jugoszlávia: jugoszláv szakszervezeti szövetség 3.800 
Luxemburg: luxemburgi keresztény szakszervezeti 


SZÖVEÍSÉR  ssisálásdólásáséssssálásísánz es zévés ás sásétsts 2.238 

Magyarország: keresztényszocialista országos 

szakegyesületek szövetsége............................ 52.100 
Németország: keresztény szakszervezetek általá- 

NOS SZÖVEÍSÉGE.............lllelleeeeeeeréeeétérééeee 578.480 ., 
Spanyolország: katolikus munkásszervezetek álta- 

lános szövetsége ...............ssszszeeeeesééeseéeses 40.000 


Svájc: keresztény nemzeti szakszervezeti szövetség 33.000 ,, 
evangélikus munkások és alkalmazottak svájci 


Összesen:  1,505.683 tag 

Ez a szám azonban nem teljes, mert több országos 
szakszervezet csak a megfelelő  szakinternacionáléhoz 
csatlakozott s még hazájának általános szakszervezeti 
szövetségébe sem vétette fel magát. A legnagyobb ilyen 
szervezet, a német alkalmazottak szakszervezeteinek álta- 
lános szövetsége, például egymagában 591.520 tagot 
számlál. Az ilyen szervezeteknek figyelembevételével a 
keresztény szakszervezeti nemzetközi mozgalom  részt- 
vevőinek száma 2,351.238, ami az előző, 1928-ból szár- 
mazó kimutatással szemben 273.378 főnyi, tehát kb. 13 
százalékos gyarapodást jelent. A nemzetközi titkárság 
kapcsolatban áll olyan országok keresztény munkásszer- 
vezeteivel is, amelyek még kialakulóban vannak, vagy 
még nem képesek országos szövetséget teremteni. Érzé- 
kényén érintette a fehér internacionálét az olasz katoli 
kus szakszervezeti szövetség felbomlása. Ez a szövetség 
1925 január 1-én még 416.633 taggal rendelkezett, de 
a fasiszta szakszervezetek monopóliumával szemben tag- 
jainak súlyos sérelme nélkül nem folytathatta a harcot 
s a szociáldemokratához hasonlóan kimondotta felosz- 
lását; az internacionálé 1928-as kimutatásában már nem 
is szerepel. A szakinternacionálék száma 1932-ben 14-re 
emelkedett. 

A fehér internacionálé  alapszabályszerű céljának 
vallja a munkásérdekek képviseletét a gazdasági élet egész 
területén, különösen pedig a munkabérek és munkafelté- 
telek, valamint a munkásvédelem nemzetközi szabályo- 
zása tekintetében; előmozdítja a csatlakozott országos 
központok szervezeti érdekeit; propagálja a keresztény 
szakszervezeti mozgalmat azokban az országokban, ahol 
még nincsenek szervezetek, végül pedig a szükséghez és 
a lehetőséghez mérten biztosítja a csatlakozott általános 
szövetségek kölcsönös pénzügyi támogatását. A közvet- 
len feladatokat, ennek a célkitűzésnek a keretében, a 
keresztény szakszervezetek nemzetközi kongresszusai je- 
lölik meg. Nemzetközi kongresszusok voltak eddig Hágá- 

ban (1920), Innsbruckban (1922), Luzernben (1925), 
Münchenben (1928) és Antwerpenben (1932)  Alap- 
vető jelentősége volt az innsbrucki kongresszusnak, amely 
megállapította az internacionálé akcióprogramját. Ennek 
kiemelkedő pontjai: nyolc órás munkanap, szombat dél- 
tői kezdődő vasárnapi munkaszünet, a munkavállalók 
egyenjogúsítása a tőkével, ami az üzemi tanácsrendszer 
bevezetését követeli, a szakszervezetek bevonása az üzemi 
tanácsba, családi munkabér, szervezkedési szabadság, a 
tengerészek "munkaidejének nemzetközi megállapítása, a 
kényszermunka eltiltása a gyarmatokon, bérleszállítások 
előtt a munkavállalók könyvvizsgálási joga. 

Az utrechti szövetség kezdettől fogva egyik legfőbb 
feladatának tekintette a keresztény szociális elvek érvé- 
nyesítését a nemzetközi munkaügyi szervezetben. Együtt- 
működésének lojális és értékes voltát Albert Thomas, a 
nemzetközi munkaügyi hivatal első igazgatója, évi jelen- 
téseiben mindig elismerte. Keményen kellett azonban 
harcolniok a keresztény szociálisoknak a szervezetben a 
szociáldemokratákkal, akik csak a fasizmus és az anti- 
demokratikus politikai áramlatok  előtörésének láttára 
vették fokozatosan revízió alá magatartásukat. A szo- 
ciáldemokraták 1921-ben még megtámadták  Serrarens- 
nek, mint holland munkásdelegátusnak közgyűlési man- 
dátumát, úgy hogy ki kellett kérni a hágai állandó nem- 
zetközi törvényszék döntését, amely azután kedvező lett 
a keresztény szociálisokra; 1928-ban azonban az amster- 
dami internacionálé már elismerte, hogy a keresztény 
szakszervezetek nemzetközi szövetségének igénye van egy 
tagsági helyre a munkaügyi szervezet igazgatótanácsában 
és képviseletre a közgyűlési munkásdelegátusok irodájá- 
ban. Így azután semmiképpen sem öregbítette az amster- 
dami internacionálé tekintélyét az a tény, hogy a szociál- 
demokrata delegátusok az utasítástól eltérően  kibuktat- 
ták a keresztény szociálisok jelöltjét az igazgatótanácsból 
és csak az irodai képviseletet szavazták meg. Megjegy- 

zendő, hogy arányos választási rendszer esetén a fehér 
internacionálé képviselője már 1925-ben bejutott volna 
a nemzetközi munkaügyi szervezet igazgatótanácsába, 
csakhogy a szociáldemokraták, miután abszolút többsé- 
gük van, hallani sem akarnak proporcionális rendszerről. 

Teljesség kedvéért megemlítjük, hogy 1928-ban meg- 
alakult egy katolikus internacionálé, amely nem a szak- 
szervezeteket, hanem a különböző katolikus munkás- 
egyesületeket kívánja nemzetközi együttműködésre bírni. 
Ugyancsak ebben az esztendőben megalakult az evangé- 
likus  "munkásegyesületek és munkavállalói szövetségek 
nemzetközi munkaközössége is. A fehér internacionálé 
mind a két szervezettel kapcsolatot tart fenn, már csak 
azért is, nehogy ezek az ő munkaterületére tévedjenek. 
Az érdekeltek azt is remélik, hogy a két nemzetközi 
szervezet kimondottan felekezeti jellegénél fogva az ut- 
rechtinél nagyobb befolyást tud majd gyakorolni a maga 
egyházára. 

Amíg a munkavállalók elismerésreméltó módon ma- 
gukévá tették a keresztény szociális tanítást, addig a 
munkaadók csak egyénenként és szórványosan fogadták 
meg a ,Rerum Novarum"? utasításait. Alig egy-két 
országban alakultak katolikus munkaadói szervezetek s 
ezek sem tettek szert nagyobb jelentőségre. A körlevél 
kibocsátásának negyvenedik évfordulóján, az 1931. évi 
római ünnepségek alatt azonban megindult egy olyan 
nemzetközi szervezet előkészítése, amelynek az lenne a 
feladata, hogv elsősorban országos szövetségeket létesít- 
sen a különböző államokban. Egyelőre a francia Zaman- 
ski — elnöklésével — , katolikus — munkaadói egyesületek 
nemzetközi konferenciája" címmel állandó bizottságot 
küldtek ki. 


A ,,KERESZTÉNYSZOCIALIZMUS"? MAGYARORSZÁGON 


Sajátos, már önmagukban sokat megértető körülmé- 
nyek játszottak közre abban, hogy az a ,keresztényszo- 

cializmus", amely a magyar földön sarjadt, világviszony- 
latban semmivel sem gazdagította a keresztény szociális 
tételrendszert, sőt a gyakorlati mozgalom erősítéséhez 
sem járult hozzá pozitív szervezéstechnikai tanulságok- 
kai. Országos vonatkozásban sem vitte azt a gondolat- 
ébresztő és reformátori szerepet, amely a számbeli gyen- 
geség ellenére súlyt ad a keresztény szociális iránynak, 
bár soraiban nálunk is akadtak ragyogóan képzett tehet- 
ségek és önfeláldozó szervezők. 

A mozgalom elméleti és gyakorlati szítói között ki- 
magaslik  Giesswein Sándor (1856—1923), akinek nagy- 
ságát csak hatványozza az évek múlása. Neki jutott a 
magvetés feladata: ő alapította 1903-ban Győrött az első 
keresztény munkásegyesületet s ő hirdette meg először 
könyveiben azokat a szociális eszméket, amelyeknek meg- 
ismerésében és átérzésében a magyar keresztény társa- 
dalom, katolikus és protestáns egyaránt, emberöltőkkel 
elmaradt a Nyugat mögött. A szociális téren való mű- 
veletlenség és érzéketlenség, párosulva egyes politikusok 
és  munkásvezetők konjunkturális  mohóságával, hozta 
magával, hogy Giesswein éppen akkor maradt egyedül 
és szorult ellenzékbe, amikor a kommün kimúlása után 
elérkezett a lélektani pillanat a keresztény demokrácia 
megvalósítására. Hiába álltak Prohászka Ottokár írásai 
a könyvespolcokon s a nagy szociálethikus hiába szólt 
bele — egyre elvontabban, fáradtabban és bátortalanab- 
bul — a napi problémákba, a fogalmi zűrzavar félretólta 
Giessweint, akiről Mihályfi Ákos méltán állapította meg 
emlékbeszédében: ,Az emberiség nagy gondolkodói, a 
keresztény kultúra nagy munkásai között van az ő 
helye". 

Giesswein tragikus bukása után a magyarországi ke- 
resztény szociális mozgalom olyan politikai és személyi 
lekötöttségekbe került, amelyek a kívül állók előtt jóidéig 
a programnélküliségnek s átmeneti előnyökért az örök- 
érvényű elvek feladásának látszatát keltették. Ennek 

hatása a mozgalom expanzív erejének csökkenésében is 
megnyilatkozott. A  keresztényszocialista országos szak- 
egyesületek szövetségének kimutatása szerint ugyanis a 
taglétszám 1920-ban 185.000, 1923-ban 115.275, 1925- 
ben 115.359, 1927-ben 54.100. 1928-ban 52.110, 1932 
január 1-én 52.100 volt. Az erős létszámcsökkenést maga 
a szervezet azzal magyarázza, hogy a háborús összeom- 
lást követő évek abnormisan felduzzasztották a kerete- 
ket s ezek a politikai és egyéb nyomások megszűnése 
után gyorsan lelohadtak. Általában, ami a szervezkedést 
illeti, a szövetség jelentéseiben felpanaszolja, hogy ,kü- 
lönböző okokból" nem juthat el a földmunkásokhoz, — 
még a világháború előtt működött mintegy 200 helyi 
csoportot (kb. 20.000 taggal) sem tudta fentartani — 
hogy a mindenféle , nemzeti" és , fasiszta" alakulatok 
inkább neki, mint a szociáldemokratáknak ártanak s hogy 
végül a munkaadók nem támogatják a mozgalmat, sőt 
sokszor , helyi terrorral?" is kell küzdeni. Hozzáfűzhetjük, 
hogy a mozgalomban történt szakadás is csak hátrányok- 
kal járt. Amikor ugyanis a szövetségi kongresszus 1926- 
ban Székely János és Szabó József helyett Tobler Jánost 
és Lillin Józsefet választotta meg elnöknek, illetve fő- 
titkárnak, előbbiek, akik 1914 óta vezették az ügyeket, 
a hozzájuk ragaszkodó szervezetekkel együtt kiváltak a 
szövetségből. A szakadás állapota, amely bővelkedett el- 
lenséges mozzanatokban, csak 1930-ban szűnt meg forma 
szerint, az utrechti internacionálé közbelépésére, amely 
Serrarens nemzetközi főtitkár és Staud osztrák főtitkár 
személyében bizottságot küldött Budapestre. 

A központhoz csatlakozott szervezetek taglétszáma 
1930-ban így alakult: bányamunkások 1072, bérkocsi- 
segédek 262, bőrmunkások 344, egészségügyiek 1602, 
élelmezésiek 128, építőmunkások 857, famunkások 675, 
festőmunkások 132, földmunkások 618, grafikai munká- 
sok 263, hajósok 1687, húsipari munkások 582, kémény- 
seprők 612, kereskedők 1023, közüzemiek 1018, magán- 

tisztviselők 1960,  pénzintézetiek 996, ruházatiak 310, 
segédmunkások 362, textilmunkások 2598, vasmunkások 
1686, vasutasok 18.000, vegyészeti munkások 221; ősz" 
szesen 37.008. A szövetségből kiváltan működtek a do- 
hánygyári, állami gépgyári és szabómunkások, valamint 
a fővárosi villamosalkalmazottak szervezetei, amelyekbe 
összesen kb. 12.000 tag tartozott. 

Annak ellenére, hogy a keresztényszocialista szak- 
egyesületek kimondottan felekezetközi jellegűek, a ta- 
goknak aránytalan többsége katolikus vallásu. A szövet- 
ség elnöksége éppen ezért ismételten felkérte a protes- 
táns egyházi férfiakat, hogy bírják tömegesebb csatlako- 
zásra a protestáns vallásu munkásokat. A protestánsok 
intenzivebb bekapcsolódását mindenesetre gátolja az a 
körülmény, hogy egyházaiknak nincsen szociálpolitikai 
programjuk. Katolikus részről nagy lehetőségeket nyújt 
a mozgalomnak a magyar püspöki kar 1931. évi közös 
karácsonyi pásztorlevele, amely közérthetően formulázta 
XI. Pius szociális enciklikájának legfőbb követeléseit. 


IV 
A FEJLŐDÉS IRÁNYA 

A keresztény szociális mozgalom két rendszer, az indi- 
vidualista kapitalizmus és a marxista szocializmus ellen 
fordult akkor, amidőn megkezdte az alapjául szolgáló el- 
vek érvényesítését. Napjainkig még egyik sem dőlt meg, 
sőt rajtuk kívül olyan új elméletek és törekvések is tá- 
madtak, amelyek élesen szembeszállnak a keresztény szó- 
lidarizmussal, ez azonban nem csökkenti utóbbinak jelen- 
tőségét és történeti hivatását. A szociálpolitikai fejlődés 
eddig elmúlt négy évtizede fokról-fokra igazolta XIII. 
Leót. Annak idején a szocializmus és az individualizmus 
egyazon elvi határozottsággal utasított vissza minden szo- 
ciálpolitikát, manapság pedig nincs állam, amely ne a szo- 
ciális igazságosság őrének s valósítójának hirdetné magát. 

A háború utáni alkotmányok, amelyek egyetemes, nagy 
szociális koncepciókat képviselnek, a gazdasági életet és a 
munkaviszonyokat szabályozó tételeikben többször oly 
feltűnően megegyeznek a ,Rerum Novarum" javaslatai- 
val, mintha tudatosan és szándékosan ebből indultak 
volna ki. A nemzetközi munkahivatalt felállító nemzet- 
közi munkaokmány csupa olyan kívánságot sorakoztat 
fel, amelyeket az enciklika tartalmaz. Több mint egy ne- 
gyedszázaddal később tehát az emberi ész és tapasztalat 
ünnepélyesen megerősítette azokat a követeléseket, ame- 
lyeket XIII. Leó a kereszténység szociális erkölcstanából 
vont le. A , Rerum Novarum"? megjelenése óta azonban 
kétségek és véleménykülönbségek merültek fel nemcsak 
egyes tételeinek mikénti értelmezése körül, hanem a ke- 
resztény szocáhs mozgalom általános célkitűzéseinek 
alapkérdéseiben is. 


A VALLÁSOS SZOCIALISTÁK 


Feltűnhetett az előző fejezetekben, hogy attól az idő- 
tői kezdve, amikor a keresztény szociális mozgalomnak 
ki kellett már lépnie az általánosságokból, szinte kizáróan 
katolikus részről folyó tevékenységet ismertettünk.  En- 
nek azonban egyszerű a magyarázata. Részben a katoli- 
kus államfelfogás, amely az emberi jogokat az államhata- 
lommal szemben is hangsúlyozza, főként pedig az a Wer- 
ner Sombart által is megvilágított körülmény, hogy a 
skolasztikus, vagy általában katolikus nemzetgazdaság- 
tan mellett nincs semmiféle protestáns. , Közelfekvő ok- 
ból: mert az evangélikus keresztyéneknél hiányzik a lex 
ceterna, a szilárd természetjog biztos alapzata". Annak 
ellenére azonban, hogy a vezető protestáns egyházak a 
század harmadik harmadában meglehetős közömbösséget 
tanúsítottak, a szociális eszmék tovább éltek és hatottak 
a protestánsok körében is. Akkoriban többnyire a luterá- 
nusok tevékenykedtek, a huszadik században a kálvinis- 
ták léptek előtérbe. A kálvinista irány termelte ki azt az 

új doktrínát is, amely , vallásos szocializmus? elnevezés- 
sei ment át a köztudatba. 

A vallásos szocializmus lényege az a meggyőződés, 
hogy a krisztusi tanítás és a szocializmus között valójá- 
ban nincs ellentét, mert az az atheizmus és materializ- 
mus, amely jelenleg az ellentéteket szüli, a szocializmus- 
nak csak , időhöz kötött", tehát bármikor kiküszöbölhető 
eleme. Egy svájci kálvinista pap, Hermann Kutter, a 
, zürichi Savonarola" hirdette először maradandó  hatás- 
sál ezt a felfogást s körülötte csakhamar zászlót bontot- 
tak a vallásos szocialisták, akiknek sorában Ragaz, Mat- 
thieu, Pfister és Liechtenhan a legkiválóbbak. Miként 
Angliában a régi keresztény szocialisták, úgy a Svájci 
vallásos szocialisták is szabad szövetkezésen nyugvó, 
egyenlőségben és szeretetben szervezett társadalmat akar- 
nak, amely majd feleslegessé teszi az államot, mint kény- 
szerítő hatalmat. Ez a svájci mozgalom, amely már a 
világháború előtt megindult, a német protestánsokra is 
hatással volt, bár a luteránus egyház könyörtelenül ki- 
zárta szocialista hajlamú papjait. A világháború után 
lehulltak ezek a fékező korlátok s egyházias körökben 
is éles reakció támadt az individualista szellem ellen. 
Aprótcseprő .  szervezkedések nyomán 1924-ben megala- 
kult a német vallásos szocialisták munkaközössége, amely 
két csoportot foglal magában: az evangélikus szocialisták 
szövetségét és a jobbára teológusokból álló , új egyház 
szövetséget". A munkaközösség általában Ragaz szelle- 
mében dolgozik, de mint luteránus irány, ragaszkodik 
az egyház vezető szerepéhez. A hivatalos egyház, ameny- 
nyíre a lelkiismereti szabadság elve megengedi, szembe- 
száll ezzel az iránnyal és pedig alapos okkal, mert rend- 
szerint az történik, hogy a vallásos szocialistákhoz tar- 
tozó lelkészek szélsőségbe sodródnak s az osztályharc és 
a materialista történetfelfogás javára még az evangéliu- 
mot is elejtik. Példa erre a , Blátter für religiösen Sozia- 
lismus" köre, amelynek Tillich és Mennicke a vezetői. 

Részben a protestáns vallásos szocialisták befolyására, 
a világháborút követő forrongások idején neves katoli- 
kusok is akadtak, akik közeledést kerestek a marxizmus- 
hoz. Az első lépés Bajorországban történt, ahol az 1924. 
évi birodalmi választásra új párt alakult , keresztény szo- 
cializmusért és demokráciáért küzdő keresztény-szociális 
párt" névvel. Vezére, August Pieper, a centrummal és 
a szakszervezetekkel szakítva, gyorsabb ütemet sürgetett 
a szociális haladásban s ebből a célból együttműködést 
ajánlott a  szociáldemokratáknak. A párttól függetlenül 
elméleti képviselői is támadtak a mozgalomnak, így a 
német Heinrich Mertens és Ernst Michel, továbbá az 
osztrák Otto Bauer, akivel sokban rokon a legutóbb egy- 
házi tilalom alá vetett szociálromantikus Anton Orel. 
A németek 1929—30-ban , Das rote Blatt der katholi- 
schen Sozialisten" címmel folyóiratot adtak ki. Az oszt- 
rákoknak jelenleg is van lapjuk: , Der Menscheitskám- 
pfer7". A katolikus vallásos szocialisták a kapitalizmus 
kritikájában megegyeznek a keresztény szociális iránnyal, 
de követeléseikben és a szociáldemokrácia problémájának 
megítélésében eltérnek tőle. A marxizmusban a proleta- 
riátus  szabadságmozgalmát látják, amelynek új  társa- 
dalmi rendet kell teremtenie. Ebben a rendben megszűn- 
nék a munkanélküli jövedelem és a munkás hozzájutna 
munkájának teljes hozadékához. A szocializmus heretikus 
gondolattartalma a katolikus szocialisták szerint is mellé- 
kes, mert a szocializmus nincs hozzákötve a marxista böl- 
cselethez. Rá kell állni éppen ezért a szocializmus talajára 
s meg kell próbálni világnézeti semlegesítését. 

A vallásos szocialisták, protestánsok és katolikusok 
egyaránt, szemére vetik a keresztény szociális iránynak, 
hogy félreismeri a kapitalizmus démoni erőit s a prole- 
tariátus elemi megmozdulását. Jóhiszeműségük és őszin- 
teségük vitán felül áll, ami pozitívum akad azonban ta- 
nításukban, az egvértelmű a mérsékelt kollektivizmussal, 
már pedig emiatt nem kellene megtagadniok a keresz- 

tény szolidarizmust. Hibájuk továbbá, hogy nem reális- 
ták, mert a marxizmust kelleténél kedvezőbben, saját 
táborukat pedig aránytalanul kedvezőtlenül ítélik meg. 


SZOCIÁLPOLITIKA VAGY SZOCIÁLIS REFORM? 


A medioevalizmus hatása alatt a keresztény gondol- 
kodók magatartása kezdetben mereven antikapitalista 
volt. Képviselői nem azt kutatták, hogy mi a lehetséges 
az adott körülmények között, hanem azt, hogy eszményi 
szempontból milyennek kellene lennie a társadalomnak. 
A ,Rerum Novarum" nyomán azután a katolikusok 
határozottan a fennálló gazdasági rend kereteihez igye- 
keztek szabni kívánságaikat s feladták az integrális szo- 
ciális reformnak, mint a szociális kérdés megoldásának 
eszközét. Ez a szociálpolitikai irány nagy eredményekre 
hivatkozhatik s az ellankadás vádját sem lehet ellene 
emelni, újabban azonban ismét felhangzik a társadalmi 
berendezkedés gyökeréig hatoló szociális reform terve és 
óhaja. 

A szociális reform képviselői elismerik XIII. Leó 
korszakos jelentőségét, de utalnak arra, hogy a , Rerum 
Novarum" körlevélnek átmeneti értékű elemei is van- 
nak s a való helyzet egyébként is olyan szükségleteket 
támasztott, amelyekre a pápa akkoriban még nem is gon- 
dolhatott. Nem elégséges ma már az állami munkás- 
védelem, hanem síkra kell szállni az üzemi tanácsban 
és a munkakamarában megnyilatkozó új munkásjogért, 
a munkaviszony alkotmányáért, benne a tarifaszerződé- 
sért. Önmagukban azonban — érvelnek tovább — ezek 
a szociálpolitikai intézkedések sem oldják meg a problé- 
mát, mert végeredményben minden szociálpolitika  di- 
lemmába torkollik. Abba nevezetesen, hogy a gazdasági- 
lag erősebbek sohasem lesznek hajlandók a szociálpoliti- 
kai lehetőségek szélső határáig menni, a gazdaságilag 
gyengébbek pedig sohasem lesznek hajlandók ilyen hatá- 

rok létezését elismerni. Ki kell tehát mondani, hogy tel- 
jesen új gazdasági és társadalmi rend a cél. 

A reformokat követelő irányzatban jellegzetesen tű- 
nik ki a katolikus kollektivisták iskolája, amelynek a 
francia Sertillanges és a spanyol Carbonell a teoretiku- 
sai. Szerintük misem gátolja a keresztény világnézetű 
társadalmat abban, hogy kollektivista legyen. A tulajdon- 
jog természetjogi oldala, úgymond, csak az elvont jogra 
vonatkozik, konkréten azonban, hogy ki mennyit, mit 
és hogyan birtokoljon, a mindenkori körülmények és a 
pozitív törvények szabják meg. A mai társadalmi rend- 
ben csaknem teljesen végbement a nagy többség hátrá- 
nyára az expropnáció, tehát a termelési eszközök kisa- 
játítása, — helyesebben: visszasajátítása — csak a tér- 
mészetjogig kívánt rendet állítaná vissza. Sőt a kollek- 
tivizmus, hangzik érvelésük, megszüntetné a  pénztőke 
és a vállalkozó túlzott hasznát s így a mainál sokkal ha- 
tályosabban lehetne fokozni a munkajövedelmet, ami a 
magántulajdon általánossá válását vonná maga után. 

A puszta szociálpolitikán túlmenő reformok követe- 
lésének jegyében fejlődik a világháború óta a keresztény 
szakszervezeti mozgalom is. Ez a mozgalom hosszú időn 
keresztül az ú. n. szabad szervezetekbe furakodott 
marxista szellem ellensúlyozójának, reakciójának  számí- 
tott, ami a maga negatívumával nagy hátrányt jelentett 
az egész mozgalomra. A körültekintő szakszervezeti ve- 
zérek, köztük Stegerwald, ezért adták ki a jelszót, hogy 
igazi és tulajdonképpeni szakszervezeteket kell kifejlesz- 
tem, amelyek más társadalmi osztályok önzésével szem- 
ben harc árán is kiküzdik a munkások ,jogait". A cél 
az, hogy a munkást a társadalom mint , személyiséget" 
is értékelje. így azután, amíg régebben az igazságos mun- 
kabér volt a szakszervezeti mozgalom legfőbb törekvése, 
újabban a hivatási gondolatot, a társadalom rendi újjá- 
építését helyezi előtérbe. 

Ha még megemlítjük az angol Chesterton , disztri- 

butizmus? elnevezésű mozgalmát, amely radikális  uta- 
kon a munka gyümölcseinek igazságosabb és általánosabb 
elosztását célozza, akkor körülbelül tisztán állnak előt- 
tünk azok a kiemelkedő irányzatok, amelyek gyorsabb 
ütemet és merészebb programot akarnak belevinni a ,,hi- 
vatalos" keresztény szociális mozgalomba. A kibontako- 
zás a szociálpolitikai irány és a reformirány összekap- 
csolódásában adódik, aminek elvi akadályai egyáltalán 
nincsenek. 


A , OUADRAGESIMO ANNO? ENCIKLIKA 


A ,Rerum Novarum"? megjelenésének negyvenedik 
évfordulóján, 1931 május 15.-én bocsátotta ki XI. Pius 
, Ouadragesimo Anno?" kezdetű körlevelét, amelyben 
XIII. Leó érdemeinek méltatásán kívül azt a célt tűzte 
maga elé, hogy tisztázza a kétségeket. 

Az első kérdés, amelyet a pápa tárgyalás alá vesz, a 
magántulajdon körül folyó vita. Hangsúlyozza, hogy 
sem XIII. Leó, sem az egyházi tanítóhivatal vezetése alatt 
működő teológusok sohasem vesztették szem elől és nem 
vonták kétségbe a tulajdon kettős oldalát, az egyénit és 
a szociálist, vagyis azt, hogy a vagyontárgynak a tulaj- 
donos, de egyszersmind a társadalom javát is kell szolgál- 
nia. , Éppen ellenkezően: egyhangúan tanítják, hogy a 
magántulajdonjogot a természet, sőt maga a Teremtő 
adta az embernek, egyrészt azért, hogy mindenki gon- 
doskodhassék magáról és övéiről, másrészt, hogy ezen 
intézmény révén a földi javak, amelyeket a Teremtő az 
egész emberi nem számára rendelt, ezt a rendeltetésüket 
valóban betöltsék." Figyelmeztet azonban a pápa, hogy 
a tulajdonjog és a tulajdon mikénti használásának joga 
két nagyon kis különböző dolog. Helytelenül képviselik 
némelyek a tételt, hogy a tulajdon és a tulajdonhaszná- 
lat határai ugyanazok, s még kevésbbé jár a tulajdon nem- 
használása, vagy az azzal való visszaélés a tulajdonjog 
elévülésével, illetve elvesztésével. A tulajdonnak  indi- 

következik, hogy a tulajdonosnak a közjóra is figyelem- 
mel kell lennie. A pápa szerint az államhatalom feladata, 
hogy az idevágó kötelességeket részletekbemenően körül- 
írja. 

XI. Pius világosan látja, hogy a modern kapitalizmus- 
ban a magántulajdonnak hatalmi és uralmi funkciója is 
van. A határtalan vagyonhalmozás ugyanis különösen 
azok részéről, akik a pénztőkével rendelkeznek, túlságos, 
szinte korlátlan hatalmat biztosít gyakran nem is a tu- 
lajdonosoknak, hanem a javak kezelőinek, olyan uralmi 
pozíciót, amely a pápa szerint nem a magántulajdont, 
hanem a közhatalmat illeti meg. Éppen ezért , teljes jog- 
gal lehet síkra szállni amellett, hogy a javak bizonyos 
nemeit a nyilvános kéz tartsa fenn a maga számára, 
minthogy az ilyen javakkal együttjáró túlságos hatalom 
veszedelmeztetné a közjót." XI. Pius tehát nem gördít 
akadályt az egész társadalomnak életébe vágó vagyontár- 
gyak és természeti kincsek szocializálása elé, vagyis meg- 
enged egy bizonyos kollektivizmust, ami nagy szabadsá- 
got biztosít a keresztény szociálpolitika újabb  korsza- 
kának. 

A munka és a tőke viszonyát jóval kritikusabban 
ítéli meg XI. Pius, mint nagy elődje. XIII. Leó még a 
tőkést és a munkavállalót egynek vette a gazdaggal és a 
szegénnyel, XI. Pius azonban látja a tőke monopol hely- 
zetét, amely a munkásokat proletárrá sülyeszti, s ezért 
kifejezetten a proletáriátus megszüntetését követeli. Min- 
den erővel arra kell törekedni, hogy , legalább a jövőben 
előállítandó" javak bősége csak , méltányos arányban" 
halmozódjék fel a birtokos körökben, ellenben , széles fo- 
lyamban áramolják a bérmunkássághoz". A bérmunkát 
önmagában nem ítéli el a pápa, mert hiszen a bérszerző- 
dés is lehet igazságos, ha a szerződő felek figyelemmel 
vannak a munka egyéni és szociális funkciójára, de ezzel 
korántsem fordul ellene a keresztény szolidarizmus ama 

új irányának, amely bérszerződés helyett a könyvecs- 
kénkben már említett társasági szerződést vallja kívána- 
tosnak. Sőt bizonyos közeledést ehhez az új termelési 
formához — üzemi részesedés, munkásrészvények stb. 
alakjában — a pápa maga is ajánlatosnak tart. Ami a 
nőkérdést illetii a pápa  , szégyenletes  visszaélésnek- 
mondja azt, ha a nők házonkívüli keresőmunkára kény- 
szerülnek; ennek a helyzetnek, , kerüljön bármibe, meg 
kell szűnnie". 

Végeredményben a helyes gazdasági berendezkedésnek, 
— hangoztatja a körlevél — az a kritériuma, ha min- 
den ember kielégítheti nemcsak a puszta létfentartásra 
vonatkozó igényeit, hanem kultúréletet is élhet. Ez a cél 
nyilvánvalóan mélyreható reformokat követel. XI. Pius 
határozottan állást is foglal a korporációs, vagy szaktestü- 
leti rendszer mellett. Nyomatékosan leszögezi azonban, 
hogy amint az egyház az államforma kérdésébe sem avat- 
kozik bele, úgy a rendi szervezetek felállításában s az egész 
rendszer kidolgozásában teljes szabadsága van a keresz- 
tény szociális iránynak, csak feleljen meg a választott 
forma az igazságosságnak és a közjó követelményeinek. 
XI. Pius, miután így a szociális reformok medrébe 
ágyazta bele a keresztény társadalompolitikát, megálla- 
pítja, hogy annak, aki a magántulajdon és a munka ket- 
tős természetét erélyesen akarja érvényesíteni, nincs oka 
a szocializmushoz való csatlakozásra. Egyébként is ,a szo- 
cializmus — jelenti ki a pápa — akár mint tanítás, akár 
mint történeti jelenség, vagy mozgalom, még azok után 
is, hogy részben teret ad az igazságnak és az igazságos- 
ságnak, mindig összeegyeztethetetlen marad a katolikus 
egyház tanításával. Különben megszüűnnék szocializmus 
lenni: a szocialisztikus és a keresztény társadalomszem- 
lélet ellentéte áthidalhatatlan". Éppen ezért felszólítja a 
pápa mindazokat a katolikusokat, akik hűségnyilatkoza- 
tot tettek az egyháznak, de mégis a szociáldemokráciához 
pártoltak, hogy , térjenek vissza az elhagyott atyai házba." 

Ez a felszólítás természetesen elsősorban a , katolikus szo- 
cialisták" és egyéb , vallásos szocialisták" címére hang- 
zott el. Minthogy pedig ezek azzal szokták igazolni 
magukat, hogy az egyház és az egyház hívei a gazdagok- 
kai tartanak s nem törődnek a munkásokkal, XI. Pius 
erre a hiedelemre utalva, megrázó szavakkal azokat a 
, katolikus?" "névvel büszkélkedőket teszi érte felelőssé, 
akiknek lelkiismerete még a munkás kapzsi kizsákmá- 
nyolásának láttára is hallgat, sőt akik éppen a vallást tol- 
ják maguk elé spanyolfalként, hogy mögötte elrejtsék 
igazságtalan üzelmeiket és kijátsszák a munkásság jogos 
követeléseit. A körlevélnek ez a része világosan össze- 
függ az ,II paravento? című, gyorsan világhírre emel- 
kedett cikkel, amely a Szentszék félhivatalos lapjának, 
az , Osservatore Romano"-nak 1930 április 3-iki számá- 
ban jelent meg, alkalmasint Pacelli  biborostállamtitkár 
tollából. A cikk, amelyet írója rövid lelkusmeretvizsgá- 
latnak mondott, ezekkel a szavakkal végződik: , Ha mi 
a szűkölködőket meghagyjuk meg nem érdemelt nyomo- 
rukban, akkor azok, akik bennünk Jézus követőit látják 
s akik a Mestert tanítványainak cselekedetei után ítélik 
meg, gyűlölettel telten fordulnak el Tőle. Nekünk pe- 
dig véres ostorcsapás gyanánt vághat arcunkba Krisztus 
átka: , Jaj nektek, ti képmutató farizeusok, akik hosszú 
imáitok leple alatt felfaljátok az özvegyek házait!" 

összefoglalva a mondottakat, megállapíthatjuk, hogy 
XI. Pius pozitív, előbbre vivő módon nyúlt bele a sok 
vitába, amelyek már széttöredezéssel fenyegették a ke- 
resztény szociális mozgalmat. Körlevele, a , Ouadrage- 
simo Anno", az új irányok helyes meglátásait összeegyez- 
tetve, határozott utat jelöl ki a társadalmi berendezke- 
désnek természetjogi elvek szerint történő reformja, a 
szociális igazságosságnak érvényesítése felé. 

rendben tárgyalja témáját: Max — Turmann: — Le développement 
du  Catholicisme social (Paris, — Alcan, 1909); Gerda  Soeclnick: 
Religiöser — Sozialismus der  neueren Zeit (Jena, Gustav Fischer, 
1926)" 

Főként elméletet ad, vagy ezen a területen is csak  részlet- 
kérdéseket dolgoz fel: A.  Belliott Manuel de  Sociologie  catholi- 
gue (Paris,  Lethielleux, 1911); LL.  Garriguet: Manuel de  Socio- 
logie et dÉconomie  sociale (Paris,  Bloud, 1924); u. a.:  Ouestion 
sociale et Écoles  sociales (Paris,  Bloud, 1922); Jósé M. Llovera: 
Tratado elemental de Sociologia  — cristiana —— (Barcelona,  — Gili, 
1921); — Otto  Scrullmg: — Die  soziale  Frage (München,  Hueber, 
1931); Troeltsch: Die  soziallehren der christlichen —— Kirchen 
und — Gruppen (Tübingen, 1912); A. WorUtschect: Soziales 


Christentum — (München,  Kösel, 1931). — E. Chénon: Le  Röle 
social de  VEglise (Paris, — Bloud, 1922); M.  Defourny: Vers 
la — reorganisation  — corporative  — (Louvain, 1926); Gillet: Con- 


science  chrétienne et Justice  sociale (Paris, Revue des  Jeunes 
kiadása); — H.  Getzeny:  Kapitalismus — und Sozialismus (Regens- 
burg, — Pustet, — 1932). — A. Horvath: — Eigentumsrecht  — nach 
dem hl. Thomas von Aguin (Graz, Moser, 1929). 

Jehlicska Ferenc: Társadalmi kérdés és  ethika (1908); u. 
a.: — Erkölcs — és társadalmi jólét (1917); Giesswein Sándor: 
Társadalmi problémák és a keresztény világnézet (1904); u. a.: 
Egyén és társadalom (1915). Mind a négy: Budapest, — Szent 
István Társulat. 

Igen — értékes — a Görres-társaságnak — a — ,Rerum — Novarum" 
negyvenéves —— jubileuma alkalmából kiadott emlékkönyve: Die 
soziale . Frage — und der — Katholizismus (Paderborn, — Schöningh, 
1931); Th.  Brauer,  G.  Briefs, — Graf  Degenfeld, — A. Weber 
közreműködésével szerkesztette J. Stneder és J. Mester. 

A mozgalom menetéről, az egyes országokra is kiterjedően 
a keresztény szakszervezetek nemzetközi szövetségének (Ut- 
recht, — Drift — 12) kongresszusi jelentései és egyéb kiadványai 
tájékoztatnak. 


